recursal/SuperWikiNEXT-32B huggingface dataset:
မြောက်ဩစတြေးလျပြည်နယ်သည် ဩစတြေးလျ ဓနသဟာယပြည်နယ်များဆိုင်ရာ ဗဟိုအစိုးရက တိုက်ရိုက်အုပ်ချုပ်သောနယ်ဖြစ်သည်။ နယ်အကျယ်အဝန်းမှာ ၅၂ဝ,၂၈ဝ စတုရန်းမိုင်ဖြစ်၍ ၂၀၁၄ ခုနှစ် လူဦးရေ စာရင်းအရ လူဦးရေ ၂၄၃,၇ဝဝ ခန့်နေထိုင်သည်။ ထိုလူဦးရေ အနက် ၆၈.၄% မှာ လူဖြူများ ဖြစ်ကြပြီး ၃၂.၅ % မှာ ဩစတြေးလျ တိုင်းဦးသားများ ဖြစ်ကြကာ ကျန် ၁.၉% မှာ တရုတ်လူမျိုးများ ဖြစ်ကြသည်။

ဩစတြေးလျမြောက်ပိုင်းနယ်သည် များသောအား ဖြင့် အပူပိုင်းဇုန်အတွင်း၌ ကျရောက်လျက် ရှိခြင်းကြောင့် အပူပိုင်းရာသီဥတုမျိုးရှိသည်။ နွေရာသီတွင်မိုးရွာသည်။ တောင် 
ပိုင်းသည် ကုန်းမြင့်ဒေသဖြစ်၍ ဩစတြေးလျတိုက် အလယ်ပိုင်းသဲကန္တာရ၏ အစိတ်အပိုင်းဖြစ်သောကြောင့် ခြောက်သွေ့သည်။

ဩစတြေးလျမြောက်ပိုင်းနယ်တွင် နွား၊ မြင်း၊ သိုးမွေးမြူခြင်းလုပ်ငန်းသည် အဓိကလုပ်ငန်းဖြစ်သည်။ အခြား ထင်ရှားသောလုပ်ငန်းများမှာ ပုလဲငုပ်ခြင်းနှင့် သတ္တုတူးဖော် 
ခြင်းတို့ဖြစ်သည်။ ရွှေ၊ သံဖြူ၊ ကြေးနီ၊ ဝူးဖရမ်၊ တန်းတလမ်၊ လချေး၊ ယူရေးနီယမ်၊ ဗောက်ဆိုက် စသောတွင်းထွက်များကို တူးဖော်ရရှိနိုင်သော်လည်း အစာရေစာ၊ ပို့ဆောင်ရေးအခက်အခဲ တို့ကြောင့် သတ်တ္တုတူးဖော်ခြင်းလုပ်ငန်း၌ တိုးတက်မှုနှောင့်နှေး လျက်ရှိလေသည်။ တိရစ္ဆာန်စားကျက်ပေါသော မြောက်ပိုင်း၌ လူအများနေထိုင်ကြသည်။

ဒါဝင်မြို့သည် မြို့တော် ဖြစ်သည်။ နယ်တွင် အကြီးဆုံးသော ဆိပ်ကမ်းမြို့လည်းဖြစ်၊ လေကြောင်းစခန်းမြို့လည်းဖြစ်သည်။

ဩစတြေးလီးယားမြောက်ပိုင်းနယ်ကို ကန်းဗရားမြို့ရှိဗဟိုအစိုးရ၏ ကိုယ်စားလှယ်က အုပ်ချုပ်သည်။ ၁၉၄၇ ခုနှစ် မှစ၍ နယ်သားတို့သည် အဖွဲ့ဝင် ၁၄ ဦးပါဝင်သော ဥပဒေပြု 
အဖွဲ့သို့ ကိုယ်စားလှယ်ခြောက်ဦး ရွေးကောက်တင်မြှောက်စေလွှတ်ခွင့်ကိုရရှိခဲ့ကြသည်။ ပြည်ထောင်စု ဥပဒေပြုလွှတ်တော် သို့ ကိုယ်စားလှယ်တစ်ဦး စေလွှတ်ခွင့်ကိုလည်း ရရှိကြသည်။

ကိုးကား
-------

1. ↑  မြန်မာ့စွယ်စုံကျမ်း၊ အတွဲ(၁၅)
မြောက်ဝင်ရိုးစွန်း ရှုခင်းတစ်ခု
မြောက်ဝင်ရိုးစွန်း ။ ။
ကမ္ဘာလုံး မြေပုံတစ်ခုကို ကြည့်လျှင် အထက်ဖက်မှ 
အောက်သို့ ဆွဲထားသော မျဉ်းကြောင်းများကို မြင်ရပေမည်။ 
ယင်းမျဉ်းကြောင်းများ အားလုံးဆုံမိသည့် အထက်ပိုင်းနေရာ 
သည် မြောက်ဝင်ရိုးစွန်းတည်ရှိသည့် နေရာပင်ဖြစ်၏။ 
တစ်နည်းအားဖြင့်ဆိုသော် မြောက်ဝင်ရိုးစွန်း ဆိုသည်မှာ 
ကမ္ဘာမြေကြီး၏ မြောက်ဖက်အကျဆုံးနေရာကို ခေါ်ခြင်းပင် 
ဖြစ်သည်။ မြောက်ဝင်ရိုးစွန်းကိုကမ္ဘာမြေပုံပေါ်တွင် 
ထောက်ပြနိုင်သော်လည်း မြေကြီးပေါ်၌ မည်သည့်နေရာ 
ဖြစ်သည်ဟူ၍ မည်သူမှ အတိအကျ မပြသနိုင်သေးချေ။
မြောက်ဝင်ရိုးစွန်း ဟူရာ၌ ပထဝီ မြောက်ဝင်ရိုးစွန်းနှင့် 
သံလိုက် မြောက်ဝင်ရိုးစွန်းဟူ၍ နှစ်မျိုးရှိသည်။ အထက်၌ ဖော်ပြခဲ့သော မြောက်ဝင်ရိုးစွန်းမှာ ပထဝီမြောက်ဝင်ရိုးစွန်းဖြစ်သည်။ 
သံလိုက်မြောက်ဝင်ရိုးစွန်းသည်ကား ပထဝီမြောက်ဝင်ရိုးစွန်းနှင့်တထပ်တည်း မဟုတ်ဘဲ ၁၉၄၇ ခုနှစ်တွင် နောက်ဆုံး 
ရှာဖွေတွေ့ရှိချက်အရဆိုလျှင် အိမ်မြှောင်ကရိယာက 
မြောက်ဖက်သို့ ပြသည့်ဖက်တွင် တသီးတခြား 
တည်ရှိလေသည်။ သံလိုက် မြောက်ဝင်ရိုးစွန်းသည် 
ပရင့်စအော့ဝေးနှင့် ဆိုမာဆက်ကျွန်းစုများ အနီးအနား
တွင် တည်ရှိသည်ဟု ဆိုလေသည်။
မြောက်ဝင်ရိုးစွန်းသည် အလွန် အေးမြသော အာတိတ် 
သမုဒ္ဒရာ ဒေသတွင် တည်ရှိနေသဖြင့် ဆယ့်နှစ်ရာသီ 
ကာလပတ်လုံး ရေခဲအတိ ဖုံးလွှမ်းလျက်ရှိလေသည်။ မြေကြီး 
ဟူ၍ မရှိသော်လည်း မျက်နှာပြင်သည် ထုထည်ကြီးမား 
လှသော ရေခဲပြင်ဖြစ်ခြင်းကြောင့် အစဉ်သဖြင့် 
မာကျောနေသည်။ ရောဗတ် အီး၊ ပီယားရီ အမည်ရှိ 
အမေရိကန် လူမျိုးတစ်ဦးသည် မြောက်ဝင်ရိုးစွန်းသို့
၁၉ဝ၉ ခုနှစ် ဧပြီလ ၆ ရက်နေ့တွင် ရှေးဦးစွာ 
ရောက်ရှိခဲ့လေသည်။
( ပီယားရီယ ရောဗတ်အက်ဒွင်။)

ကိုးကား
-------

1. ↑  မြန်မာ့စွယ်စုံကျမ်း၊ အတွဲ(၉)
ကံ့ကော်ပန်း
ကံ့ကော်ပန်းသည် ထင်ရှားသောပန်းဖြစ်သည်။ ရှေးက တက္ကသိုလ်နယ်မြေတွင် မလေးကျွန်းဆွယ်မှရသော ပိတောက်ကို အနှံ့အပြားစိုက်သည်။ နှောင်းခေတ်၌မူ ကံ့ကော်ပင်ကိုစိုက်ပျိုးလာကြသည်။ ကံ့ကော်သည် မူလဖြစ်ထွန်းရာ အထက်မြန်မာနိုင်ငံနှင့် တနင်္သာရီနယ်တို့တွင် အမြင့်ပေရှစ်ဆယ်၊ လုံးပတ်ဆယ်ပေအထိရှိသော အရိပ်အာဝါသ ကောင်းသည့် သစ်ပင်မျိုးဖြစ်သည်။ ကံ့ကော်ပန်းသည် အလွန်မွှေး၍ ဆေးဖက်လည်းဝင်သည်။ ကံ့ကော်သည် အမြဲစိမ်းလန်း စိုပြည်နေသည့်သစ်မာပင်လတ်မျိုးဖြစ်သည်။ ကံ့ကော်ပင်သည် သီရိလင်္ကာနိုင်ငံ၏ နိုင်ငံတော်အထိမ်းအမှတ်အပင်ဖြစ်သည်။
ကံ့ကော်(Gangaw) ၏ ရုက္ခဗေဒ အမည်မှာ *Mesua ferrea* ဖြစ်သည်။

Cobras Saffron (ကံ့ကော်)
------------------------

* Botany Term : Mesua ferrea Linn
* Species/Family : Guttiferae

  

ပုံသဏ္ဌာန် : အပင် အမြဲစိမ်းပင်ကြီးမျိုး ဖြစ်သည်။ ပင်စည်ဖြောင့်မတ်၍ အခေါက် ကြမ်းသည်။ အကိုင်းအခက်များစွာ ဖြာသည်။
အရွက် ရွက်လွှဲထွက်သည်။ ရှည်မျောမျောပုံ ဖြစ်သည်။ ရွက်ထိပ်ချွန်၍ ရွက်ရင်းဝိုင်း သို့မဟုတ် ချွန်သည်။ နုသောအခါ နီ၍ ရင့်သောအခါ စိမ်းလျက် ကျောဘက်၌ အဖြူရောင်အမှုန်ကလေးများ ရှိ၏။ အပေါ်မျက်နှာပြင် ပြောင်လက်၍ ချောမွတ်၏။ ရွက်ကြောများနီးကပ်၍ ထင်ရှားသည်။ ရွက်နားညီသည်။ ရွက်ညှာတို၍ ရွက်ပြားမာကြွပ်သည်။
အပွင့် တစ်ပွင့်တည်း သို့မဟုတ် စုပွင့် ၏။ အချင်း ၁ လက်မမှ ၃ လက်မအထိရှိပြီး ပွင့်ဖတ်အဖြူရောင်ရှိသည်။ အလယ်တွင်ဝါ၍ မွှေးသောဝတ်ဆံတို့သည် တစ်စုတဝေးတည်း လုံးထွေးနေ၏။ တပို့တွဲမှ တန်ခူးလအတွင်း ပွင့်သည်။
အသီး အနည်းငယ် ထိပ်ချွန်၍ လုံးဝိုင်းသည်။ အရွယ်အစား အမျိုးမျိုးရှိသည်။ အခြေကို တည်မြဲနေသော ပွင့်ဖတ်ဖြင့် ဝန်းရံထားသည်။ ကဆုန်နှင့် နယုန်လတွင် သီးသည်။
အစေ့ ၁ မှ ၄ စေ့ထိ ပါရှိသည်။ အညိုရောင်ရှိ၍ ချောမွတ်သည်။ အစေ့ခွံ မာကျောသည်။
အသုံးပြုနိုင်သည့်
အစိတ်အပိုင်းများ : အပွင့် ၊ ဝတ်ဆံ ၊ အစေ့ ၊ အမြစ် ၊ အခေါက် နှင့် အဆီ။
မြန်မာနိုင်ငံတွင်
တွေ့နိုင်သောနေရာများ : မြန်မာနိုင်ငံ အနှံ့အပြား တွင်တွေ့ရသည်။ အထူးသဖြင့် တနင်္သာရီတိုင်းတွင် တွေ့နိုင်သည်။
ပေါက်ရောက်ပုံ။ ။ သဘာ၀အလျောက် ပေါက်ရောက်သည်။ အမြဲစိမ်းလန်းသော သစ်တောများတွင် အမြင့်ပေ ၃၅၀၀ အထိ ပေါက်ရောက်၏။ ဥယျာဉ်ခြံများတွင်လည်း အလှအပ စိုက်ပျိုးကြသည်။
အသုံးဝင်ပုံ : အာနိသင်။ ။ မြန်မာဆေးကျမ်း များအလိုအရ အစာကို ကြေစေသည်။ အရောင်အဆင်း ကို ဖြစ်စေသည်။ သွေး ဖောက်ပြန်ခြင်း ၊ နှလုံးနာကျင်ခြင်း ၊ အဆိပ်သင့်ခြင်း ၊ ဆီးအိမ်နာကျင်ကိုက်ခဲခြင်း ၊ ရောင်ရမ်းခြင်းတို့ကို ပျောက်စေ၍ အားကြွစေသည်။
အသုံးပြုပုံ-
အပွင့်
၁ ။ အပွင့်များကို ထောပတ် ၊ သကြား ရောစပ်၍ ကြိတ်ပြီး စားပါက ပူလောင်ခြင်း နှင့်ဒူလာသွေးကျရောဂါ ပျောက်ကင်း၏။
၂ ။ အဆိပ်ကို ပြယ်စေသဖြင့် အဆိပ်သင့်သော ရောဂါကုဆေးများ၌ ထည့်သွင်းသုံး၏။
၃ ။ အပွင့်ခြောက်များကို အစာအိမ်မကောင်းခြင်း ၊ ချွေးထွက်လွန်ခြင်း ၊ ချောင်းဆိုး ၊သလိပ်များ ခြင်း စသော ရောဂါများအတွက် အသုံးပြုသည်။
ဝတ်ဆံ
၁ ။ ကံ့ကော်ဝတ်ဆံကို အလွန်ပြင်းသော အဖျား ၊ဦးခေါင်း သို့ သွေးဝင်သောအနာ ၊ မီးယပ်သွေးလျှံသောအနာ၊ ထိတ်လန့်ရူးသွပ်သော အနာတို့ကို ကုသသော ဆေးဖော်စပ်ရာ၌ သုံးသည်။
၂ ။ သကြားခဲနှင့် ကံ့ကော်ဝတ်ဆံ ရောကြိတ်၍ ဆီဦးနှင့် တေပြီးသုံးဆောင်ပါက ခြေပူခြေကွဲ ၊ ဒူလာသွေးကျရောဂါ ပျောက်၏။
၃ ။ မီးယပ်သွေးဆေးဖော်စပ်ရာတွင်လည်း ထည့်သွင်း အသုံးပြု၏။
၄ ။ အရေပြားပေါ်တွင်ပေါက်သော အပူဖုများ၊ ယားနာများကို သနပ်ခါးနှင့် ကြိတ်၍ သွေးလိမ်းပါက အနာများကို ပျောက်၏။
အမြစ်နှင့် အခေါက်
၁ ။ အမြစ်နှင့် အခေါက်ကို အားဆေးအဖြစ် အသုံးပြု၏။
အစေ့ဆီ
၁ ။ အစေ့မှရသော အဆီကို အဆစ်အမျက်ရောင် ရောဂါ၊ ဝဲ ၊ ယားနာ စသောရောဂါများ ပျောက်ကင်း စေရန် လိမ်းဆေးအဖြစ် အသုံးပြု၏။
၂ ။ အနာများ ပုပ်ညှီက ၎င်းအဆီကို လိမ်းပေးရ၏။

ကိုးကား
-------

1. ↑  State Symbols of Tripura | Tripura Tourism Development Corporation Ltd.။  2017-04-28 တွင် ပြန်စစ်ပြီး။
2. ↑
| ပိဋကတ် သုံးပုံ |
| --- |
| ဝိနယပိဋက |
| * ပါရာဇိကဏ်
* ပါစိတ်
* မဟာဝဂ်
* စူဠဝါ
* ပရိဝါ
 |
| သုတ္တန်ပိဋကတ် |
| * ဒီဃနိကာယ်
* မဇ္ဈိမနိကာယ်
* သံယုတ္တနိကာယ်
* အင်္ဂုတ္တရနိကာယ်
* ခုဒ္ဒကနိကာယ်
 |
| အဘိဓမ္မာပိဋကတ် |
| * ဓမ္မသင်္ဂဏီ
* ဝိဘင်း
* ဓာတုကထာ
* ပုဂ္ဂလပညတ်
* ကထာဝတ္ထု
* ယမိုက်
* ပဋ္ဌာန်း
 |
| * ရှု
* ပြော
* ပြင်
 |

ဘုရားရှင် ပိသိနာရမြို့အနီး နတ်တို့အား ဗလိနတ်စာပူဇော် ပသရာ တောအုပ်၌ သီတင်းသုံးနေတော်မူစဉ် "တရားဟောမှုနှင့် ပတ်သက်၍ ဘုရားရှင်အပေါ် ရဟန်းတို့၏ ထင်မြင်ယူဆချက်ကို" မေးတော်မူသည့်အခါ ရဟန်းတို့က "ဘုရားရှင်သည် သင်္ကန်း၊ ဆွမ်း, ကျောင်း ကြီးပွားတိုးတက်မှုအတွက် တရားဟောတော်မမူပဲ သတ္တဝါတို့ အပေါ် သနားစောင့်ရှောက် ချီးမြှောက်မှု၊ စီးပွားလိုလားမှုကို အကြောင်းပြု၍ တရားတော်ကို ဟောတော်မူပါကြောင်း" လျှောက်ထားကြသည်။ ထိုအခါ ဘုရားရှင် က "ငါဘုရား ထူးသောသဗ္ဗညုတဉာဏ်တော်မြတ်ဖြင့် သိ၍ ဟောကြားတော်မူအပ်သော ဗောဓိပက္ခိယတရားတို့ကို ရဟန်းတော်များအားလုံး အညီအမျှ ဝမ်းမြောက် ဝမ်းသာ ငြင်းခုံခြင်း မရှိကြပဲ ကျင့်သုံးကြရမည်၊ ဓမ္မဝိနယတို့၌ ဝါဒကွဲပြား ငြင်းခုံမှု ဖြစ်ပွားလျှင် အချင်းချင်း ညှိနှိုင်း၍ ဖြေရှင်းနည်းများ၊ အကုသိုလ်မှ ထစေ၍ ကုသိုလ် တရားတို့၌ တည်သောသူသည် မိမိကိုယ်ကိုလည်း မကြွားဝါ၊ သူတပါးကိုလည်း မရှုံ့ချ။ ဘုရားရှင် ဟောတော်မူသည့်အတိုင်း လျော်လျောက်ပတ်စွာ ဟောကြားပါက တစုံ တခု အကြောင်းယုတ္တိရှိသော စွပ်စွဲခြင်း, ကဲ့ရဲ့ရှုံ့ချခြင်းသို့ မရောက်နိုင်ပုံကို အကျယ် တဝင့် ရဟန်းတို့အား ဘုရားရှင် ဟောတော်မူသည့်သုတ်။

ကိုးကား
-------

1. ↑  -မ၊၃၊၂၆-၃၁။ မ၊မြန်၊၃၊၂၉-၃၃။ မ၊ဋ္ဌ၊၄၊၁၈-၂၁။ မ၊ဋီ၊၃၊၂၃၈-၂၄၀။ ။

-မဇ္ဈိမနိကာယ၊ ဥပရိပဏ္ဏာသ၊ ၁-ဒေဝဒဟဝဂ္ဂ၊ တတိယသုတ်။
2. ↑  ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် **တိပိဋကသူစိကျမ်း** နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် **တိပိဋက သုတ္တသူစိ ဝိဘာဝိနီ**
**ကိန်းပါပဝင်တော့မယ်** ကဗျာကို မောင်းထောင်းဦးကျော်လှ ရေးသားခဲ့သည်။ သံချို ကဗျာအမျိုးအစားဖြစ်သည်။

အကြောင်းအရာ
-----------

သတင်းစာအလို ရေးသားဖွဲ့ဆိုသော ဥရောပ ဘုရင်မကြီးအကြောင်းကို ဖွဲ့ဆိုထားသည်။

ကိန်းပါပဝင်တော့မယ်
------------------

မန်းကနက် တွင်ဖြင့်၊ နန်းဆက်နှစ်ကြိမ်မြင်လို့၊ အတင်းပင်ပယ်လှန်၍၊ မြန်မာနိုင်ငံ စိုးပိုင်သပေတဲ့၊ နံစနေ (ထီး) ပါပတို့မှာ၊ ကြီးဒုက္ခရောက်တော့မယ်။   

  

ပမာမှီးရလျှင်ဖြင့်၊ ပြည်ကြီးရယ် ပဉ္စာက၊ ဝိဒေဟာ မဟော်ကိုစမ်းသည့်နှယ်၊ ဉာဏ်စွမ်းရည်မတူတန်သည့်၊ ပြည်ကြီးစံ ရွတ်ရှတ်မင်းတို့ကို၊ ခင်းစပြန်တယ်။  

  

သို့ပါသော် ရန်ခံ၍၊ တနိုင်ငံရွတ်ရှတ်မင်းတို့က၊ သေနင်္ဂါ ဗျူဟာကျင်းပါလို့၊ ဘိလပ်ပိုင်နယ်ကိုထွင်းသည့်ပြင်၊ ပါလီမန်လွှတ်တော်နင်းမည်ဟု၊ သတင်းစာသည်လိုထွက်ပြန်တော့၊ စိတ်လက်တော် နေမကြည်၍၊ ဧကရီ မာန်မချခဲ့လျှင်၊ သည်နိုင်ငံအိန္ဒိယမှာတော့၊ ကိန်းပါပဝင်တော့မယ်၊ မှန်တကယ်မလွဲ။  

  

သိုက်အထွက်မှာတော့၊ နတ်စက်ရောင်ဆရာတော်နှင့်၊ ပုဏ္ဏားကျော်ဇာဂရုတို့က၊ (၉) ခုဝသန်ကုန်ခဲ့လျှင်၊ ပြည်ဒဂုံဟံသထီးမှာလ၊ လောဟိတံချောင်းရေစီးလိမ့်မတဲ့၊ ရပ်ကြီးစံ ကညာခင်တို့၊ ဆန်ကာတင်ချစ်လင်နှင့်မကွဲရအောင်၊ ရတနာပလ္လင်ဓမ္မရာဇ်အရှင်မှာ မြဲကြတော့ကွယ်၊ ပွဲတွေ့ နှစ်ပဲ။

ခက်ဆစ်
------

၁။ မန်းကနက် = မန္တလေးနေပြည်တော်။

၂။ နန်းဆက်နှစ်ကြိမ် = မင်းတုန်းမင်းနှင့် သီပေါမင်း။

၃။ နံစနေထီးပါပ = ပါပလူမျိုးဖြစ်သည့် စနေနံအင်္ဂလိပ်မင်း။

၄။ ဧကရီ = ဘိလပ်ခေါ် အင်္ဂလန်နိုင်ငံကို အစိုးရသည့် ဘုရင်မကြီး။

၅။ လောဟိတံ = သွေး။

၆။ ဓမ္မရာဇ် = တရားမင်း (ဝါ) မြတ်စွာဘုရား။

မှတ်ချက်
--------

ဤကဗျာခေါင်းစဉ်သည် မောင်းထောင်းဦးကျော်လှ ကိုယ်တိုင် နာမည်ပေးခဲ့ခြင်း မဟုတ်ပါ။ သင့်တော်မည်ထင်သော နာမည်ကို ပေးထားခြင်း ဖြစ်သည်။

ကိုးကား
-------
**ကိန်း ရုပ်ရှင်ပွဲတော်** (ပြင်သစ်: *Festival de Cannes*) သည် ပြင်သစ်နိုင်ငံ၊ ကိန်းမြို့၌ နှစ်စဉ်ကျင်းပသော ရုပ်ရှင်ပွဲတော်တစ်ခု ဖြစ်သည်။ ကမ္ဘာအရပ်ရပ်ရှိ အစားစားသော ရုပ်ရှင်ကားသစ်များကို မြည်းစမ်းပြီး ဆုချီးမြှင့်လေ့ ရှိသည်။ ၁၉၄၆ ခုကတည်းက စတင်ခဲ့ပြီး အဖိတ်ခံများသာ တက်ရောက်ရသည့် ထိုပွဲကို ရုပ်ရှင်နန်းတော် (ပြင်သစ်: *Palais des Festivals et des Congrès*) ၌ မေလခန့်တွင် ပြုလုပ်လေ့ရှိသည်။ ၂၀၀၂ ခုနှစ်မတိုင်ခင်က **နိုင်ငံတကာရုပ်ရှင်ပွဲတော်** (ပြင်သစ်: *Festival International du film*) ဟု တွင်သည်။ ဘာလင်ရုပ်ရှင်ပွဲတော်၊ ဗင်းနစ်ရုပ်ရှင်ပွဲတော်တို့နဲ့အတူ ကြီးသုံးကြီးတွင်ပါဝင်သော ပွဲတော်တစ်ခုလည်း ဖြစ်၏။

ဆုများ
------

အမြင့်ဆုံးဆုမှာ ရွှေကလောင်ဆု (ပြင်သစ်: *Palme d'Or*) ဖြစ်ပြီး ဂျူရီများရော ပွဲတက်ပရိသတ်ပါနှစ်သက်သည့် အကောင်းဆုံးဇာတ်ကားအား ပေးသည်။ အခြားဆုများမှာ -

* အကောင်းဆုံး ဇာတ်ကားဆု (ပြင်သစ်: *Grand Prix*)
* ဂျူရီဆု
* အကောင်းဆုံး ဇာတ်လမ်းတိုဆု
* အကောင်းဆုံး မင်းသမီးဆု
* အကောင်းဆုံး မင်းသားဆု
* အကောင်းဆုံး ဒါရိုက်တာဆု
* အကောင်းဆုံး ဇာတ်ညွှန်းဆု

၁၉၇၉ ခုတွင် "ကမ္ဘာပျက်ပြီ" ဇာတ်ကားအား ချီးမြှင့်ခဲ့သည့် ရွှေကလောင်ဆု

ကိုးကား
-------
**.COM ဖိုင်**သည် ပုံစံရိုးရှင်းပြီး သတ်မှတ်ဆောင်ရွက်ချက်အတိုင်း လုပ်ဆောင်ပေးနိုင်သော ဖိုင်တစ်မျိုးဖြစ်သည်။ ဆိုလိုသည်မှာ ကွန်ပျူတာစက်လည်ပတ်စနစ်ကို အမိန့်ပေးနိုင်သော အချက်အလက်များပါသော ဖိုင်နောက်ဆက် သို့မဟုတ် ကွန်ပျူတာစက်လည်ပတ်စနစ်မှ ခေါ်ယူအသုံးပြုရန် နားလည်သော ဖိုင်တစ်မျိုးဖြစ်သည်။ ရှေးယခင် MS-DOS တွင် အဓိကသုံးစွဲခဲ့ကြသည်။ နောက်ပိုင်းတွင် .com ကို ထိန်ချန်ထားပြီး .exe ကိုသာ အသုံးပြုလာကြသည်။

မိုက်ခရိုဆော့ဖ် ဘိုင်နရီ ပုံစံ
------------------------------

.COM ဖိုင်သည် CP/M နှင့် MS-DOS တို့တွင် အသုံးပြုသော ဘိုင်နရီ အစဉ်ဖြင့်လုပ်ဆောင်နိုင်သော ဖိုင်ဖြစ်သည်။ ၎င်းတွင် လုပ်ငန်းကို လုပ်ဆောင်ရန်သတ်မှတ်ထားသော ကုဒ်နှင့် အချက်အလက်များမှအပ အခြား အချက်အလက်များမပါဝင်ပေ။ ဘိုင်နရီ စနစ်တွင် အများဆုံး ၆၅၂၈၀ (FF00h) ဘိုက် အထိသာလျှင် အသုံးပြုနိုင်သောကြောင့် ကုဒ်နှင့် အချက်အလက်များကို သတ်မှတ်နေရာအစုတွင်သာ သိမ်းဆည်းနိုင်ခဲ့သည်။ ထိုသို့နေရာလွတ် နည်းပါးခြင်းနှင့် ဖိုင်များအတွက် နေရာချထားမှု နည်းစနစ်အသစ် မတွေ့ရှိသေးသောကြောင့် သတ်မှတ်နေရာတွင် ပုံသေထားကာ ကွန်ပျူတာစက်လည်ပတ်စနစ်မှ စတင်လုပ်ဆောင်သည်နှင့် ခေါ်ယူအသုံးပြုနိုင်ရန် စီစဉ်ခဲ့ကြသည်။

.COM အားထောက်ပံ့ပေးထားမှုနှင့် .com အန္တရာယ်
--------------------------------------------

.COM ဖိုင်ကို ယခုနောက်ပိုင်း **window NT** အခြေပြု ပလက်ဖောင်းများအထိ အသုံးပြုနိုင်သေးသည်။ သို့ရာတွင် MS-DOS စနစ်နှင့်သာ တွဲဖက်အသုံးပြုနိုင်သည်။ ယခင် .COM တွင် အသုံးပြုထားသော အချို့ဖိုင်များအား ခေါ်ယူအသုံးပြုနိုင်ရန်အတွက် ဖြစ်သည်။ အချို့ ဗိုင်းရပ်စ် ရေးသူများသည် ၎င်းတို့၏ ဗိုင်းရပ်စ် များကို ဝက်ဘ် ၏ နောက်ဆက်ဖြစ်သော **.com** ကဲ့သို့ ထင်ရောင်ထင်မှားဖြစ်စေကာ တိုက်ခိုက်မှုများ ပြုလုပ်ကြဖူးသည်။ သို့သော်လည်း .COM သည် ယခုအခါ ကိုယ်ပိုင်လုပ်ဆောင်နိုင်မှုမရှိသောကြောင့် အန္တရာယ် မရှိနိုင်ပေ။

ကိုးကား
-------

1. ↑  This site has a reference book for the RT-11 operating system running on the PDP-11 minicomputer, which shows in section 5.3 that .COM is used to refer to a command file
**ကိန်းတွေ့လျက်ငြား** ကဗျာကို မောင်းထောင်းဦးကျော်လှ ရေးသားခဲ့သည်။ သံချို ကဗျာအမျိုးအစားဖြစ်သည်။

အကြောင်းအရာ
-----------

အမရပူရမြို့တည်နန်းတည် ဘိုးတော်မင်းတရားကြီးလက်ထက် အနုရာဓ၊ ဇေဋ္ဌမူလာသန်နက္ခတ်များပေါ်သို့ စနေဂြိုဟ်ရောက်တော့မည်။ မူလနက္ခတ်သည် စနေနက္ခတ်ဖြစ်သည်။ စနေဂြိုဟ် စနေနက္ခတ်နှင့်တွေ့လျှင် ဆိုးသည်ဟု ရခိုင်ဗေဒင်ကျမ်းကြီး၌ ပါသည်၊ မှန်မည်လားဟု မောင်ထောင်သာသနာပိုင်ကြီးအား လျှောက်ရာ လမ်းမှန်လျှင် မဆိုး၊ ဖောက်ပြန်လျှင်ဆိုးကြောင်းကို ရာဇဝင်သက်သေနှင့် ပြကာ မိန့်ဆိုသည်။ ယခုသည် ဤကိန်းကြုံလာသည်ကို ကြိုတင်နိမိတ်ဖတ်ကာ ဖွဲ့ဆိုထားသည်။

ကိန်းတွေ့လျက်ငြား
-----------------

တဆဲ့နှစ်ရာသီ လှည့်ကာရုန်းလို့၊ လသုံးဆယ် တခွင်နေခဲ့၊ နှစ်ပေါင်းရေ သုံးဆယ်ကျလျှင်ဖြင့်၊ မူလစနေသို့၊ ဂြိုဟ်စနေလွှမ်းကာ စီးနေကျ၊ နန်းထီးစံ ဘုရင်နှင့်၊ ရဟန်းကြီးရှင် ပန်း၍ပင်ထိတ်စေဘို့၊ ဒမ္ဘိက္ခံ ဆန်ရေရှားတတ်သည်တဲ့၊ များလူတို့ သိစေရန်။  

  

ပူရပြည်တည်စံပျော်သည့်၊ မြတ်ဘိုးတော် ဧကရာဇ်ရယ်က၊ ခြေမြစ်စွား စာရခိုင်နှင့်၊ သာသနာပိုင်မောင်းထောင်ကြီးသို့၊ ခိုမှီးကာ ပုစ္ဆာလျှောက်တော့၊ အကောက်ရယ် မကြံလို့၊ မဖောက်ပြန်လမ်းမှန်သွားလျှင်ဖြင့်၊ နဂါးဝယ် ကြယ်မုလနှင့်၊ တူမျှကာ စနေငြိစေတော့၊ ပြေ၏ရန်တယ် မဖြုံသင့်ဟု၊ နိယထုံ သီဟဇာ နှင့်၊ ဗျဂ္ဃစာ ဝဂ္ဂါကျင့်လျှင်ဖြင့်၊ စာနှင့်ပင် အညီဖြစ်တတ်ကဲ့၊ ဤနှစ်တွင် ဝါဆိုဦးက နှစ်စနေ ဂဟေပူးမိမှ၊ ထွေထူးကာ နောင်ကိုကျုံ့ပြန်ခဲ့၊ ကျားစားတုံ့ပြန်။  

  

သည်ဂြိုဟ်ကြယ် သည်ကိုရောက်လျှင်ဖြင့်၊ ပြည်ပေါက္ကံတရုပ်ပြေးတဲ့၊ မင်းခွေးချေး နတ်ရွာကူးသည့်ပြင်၊ စောလူးနန်းစံကျခဲ့၊ ပန်းမယမှာစံရွှင်တဲ့၊ ငါးစီးရှင်ရာဇာ၏၊ သားကျော်စွာ ခန္ဓာကင်းစဉ်က၊ စီးနင်းသည့် ဂြိုဟ်ပါပတဲ့၊ အင်းဝမြေ သာသည့်တိုင်းတွင်မှ၊ စစ်ကိုင်းမှာ ကိုးကွယ်မှီးတဲ့၊ ငါးထပ်ကြီး ဒါယကာနှင့်၊ မင်းဟံ သာဝကီရောက်ကဲ့ပြင်၊ ထိုနောက်စနေပူးတော့၊ စဉ့်ကူစံ ရေသို့ယွန်းရှာရ၊၊ မြင်ကွန်းစံ ပုန်ကန်ရေးက၊ ဘထွေးတော် အိမ်ရှေ့လောင်းတို့၊ ရွှေ့ပြောင်းကာ စနေထပ်စဉ်က၊ ခေါင်းပြတ်၍ မြေမှာစံ၊ ပြေနိုင်ငံလှုပ်ရှား။  

  

ခွင်ဗြိစ္ဆာ တန်ဆောင်မုန်းမှာတော့၊ နှစ်လုံးပြိုင်ယှဉ်တူပလို့၊ မူလစနေနှင့်၊ ဂြိုဟ်စနေနှစ်ခုနှောကြလိမ့်၊ ဥရောပါဒေသီ၏၊ ဧကရီ ရာဇာက၊ အဖြာဖြာ နိုင်ငံခြုံလျက်ကယ်မို့၊ ရန်သူပုန်ပြိုလို့အေးတန်ရဲ့၊ ဟိုရှေးအစဉ်စဉ်က၊ ရှင်ဘုရင် ခန္ဓာပြောင်းနေကျ၊ စာဟောင်းမှန်ကျမ်းဂန်ထွက်ရယ်နဲ့၊ ပြန်ဗျဂ္ဃာနောက်ကို ရွှေ့ပါလိမ့်၊ စတုံ့အကျန် မြုံ့ပြန်သည့် ဓလေ့ဟာမို့၊ စနေမသမာ ပြေတကာမွှေ့နေကျ၊ ကိန်းတွေ့လျက်ငြား။

ခက်ဆစ်
------

၁။ လသုံးဆယ် = စနေဂြိုဟ်သည် တစ်ရာသီလျှင် လပေါင်းသုံးဆယ်နေသည်။

၂။ ဒုမ္ဘိက္ခံ = ဒုမ္ဘိက္ခန္တရကပ်၊ ငတ်မွတ်ခြင်း။

၃။ နိယထုံ = တစ်ရာသီတွင် နေသင့်သည်ထက် ပို၍နေခြင်း။

၄။ သီဟဇာ = ခြင်္သေ့ကဲ့သို့ ရှေ့သို့ထိုးတက်၍ သွားခြင်း။

၅။ ဗျဂ္ဃဇာ = ကျားကဲ့သို့ နောက်ပြန်၍ ရှေ့တက်ခြင်း။

မှတ်ချက်
--------

ဤကဗျာခေါင်းစဉ်သည် မောင်းထောင်းဦးကျော်လှ ကိုယ်တိုင် ပေးခဲ့ခြင်း မဟုတ်ပါ။ သင့်တော်မည်ထင်သော ခေါင်းစဉ်ကို ပေးထားခြင်း ဖြစ်သည်။

ကိုးကား
-------
**Crossover thrash** (အတိုကောက်အားဖြင့် crossover)သည် thrash metal နှင့် hardcore punk တို့၏ ပုံစံတစ်မျိုးဖြစ်ပြီး ထိုအမျိုးအစားများကို အတူတကွ ရောစပ်ထားသည်။ heavy metalနှင့် punk rock တို့ကြားထဲတွင် တည်ရှိသည်။ အခြားအမျိုးအစားများသည် crossover thrash နှင့် ထပ်လျက်ရှိကြသည်။ traditional hardcore punk နှင့် thrash metal တို့ဘေးတွင် တည်ရှိသည်။ thrashcore, grindcore နှင့် skate punk တို့နှင့်လည်း ဆက်သွယ်နေသည်။

ပညာရပ်ဝေါဟာရဆိုင်ရာ ယုံမှားသံသယရှိခြင်း
---------------------------------------

ဤအမျိုးအစားသည် thrashcore နှင့် ရှုပ်ထွေးကြသည်။ အခြေခံအားဖြင့် metal၏ punkပုံစံထက် မြန်သော hardcore punk ဆန်သည်။ ၁၉၈၀အစောပိုင်းနှင့် အလယ်တစ်လျှောက်တွင်
Thrash ဟူသော ဝေါဟာရကို hardcore punk အတွက် အနက်တူသံကွဲစကားအဖြစ် မကြာခဏ အသုံးပြုခဲ့သည်။ (အထူးသဖြင့် ၁၉၈၂ ၏ New York Thrash စုစည်းထားခြင်း) thrashcore ဟူသော
ဝေါဟာရသည် ၁၉၉၃ တိုင်အောင် မတီထွင်ရသည့် ခွဲခြားရန်အမျိုးအစားတစ်ခုဖြစ်သည်။ D.R.I ကဲ့သို့ 
Crossover တီးဝိုင်းများသည် thrashcore တီးဝိုင်းများ စတင်၍ လွှမ်းမိုးခဲ့သည်။ thrash ကို crossover thrash (သို့) thrashcore အသုံးပြုရန် ရည်ညွန်းသည်။ Thrashcore ကို တစ်ခါတစ်ရံ thrash metal metalcore သို့ ကိုင်းညွတ်ရာတွင် အသုံးပြုသည်။

သမိုင်းကြောင်း
--------------

crossover thrash သည် ဖျော်ဖြေသူများ hardcore punk ၏ အစိတ်အပိုင်းများကို metalသို့ ယူဆောင်ရာမှ ပေါ်ထွက်လာခဲ့သည်။ Void နှင့် The Faith တို့သည် hardcore/heavy metal crossover အစောဆုံးဥပမာတစ်ခုဖြစ်သည်။ နည်းပညာဖွံ့ဖြိုးခြင်းအားဖြင့် အမျိုးအစားထဲတွင် Punk-based metal တီးဝိုင်းများပေါ်ထွက်လာခဲ့သည်။ ထိုတီးဝိုင်းများသည် traditional hardcore punk နှင့် thrashcore ထက် metal ဆန်၍ aggressive ဖြစ်ကြသည်။
အစောပိုင်းတွင် crossover thrash သည် skate punk နှင့် နီးစပ်သည်။ သို့သော် metal ပရိသတ်၏ လက်အောက်ခံဖြစ်လာသည်။ ဤဖြစ်ရပ်သည် ၁၉၈၄တွင် Berkeley club တွင် စတင်ခဲ့သည်။ metalcore ဟူသော ဝေါဟာရသည် crossover အုပ်စုကို မူရင်း ရည်ညွန်းသည်။
Steven Bush ကပြောဆိုထားသည်မှာ "ဒါဟာသဘာဝပါပဲ။ ဂီတဟာ ပြင်းထန်လာခဲ့ပါတယ်။ Black Flag နှင့် Dead Kennedys ပြီးနောက် Slayer နှင့် metallica တို့ ဖြစ်လာပါတယ်။ ယဉ်ကျေးမှုစစ်ပွဲထဲ့သို့ ပြောင်းလဲခဲ့ပါတယ်။ လူတွေဟာ alt-rock, indie rock ဘက်သို့ ရောက်ရှိလာပြီး crossover အမျိုးအစားတွေဟာ ပျက်စီးခဲ့ပါတယ်။

```
Hardcore punk အုပ်စုများဖြစ်သော Corrosion of Conformity, Dirty Rotten Imbecules နှင့် Suicidal Tendencies တို့သည် thrash metal အုပ်စုဖြစ်သော Megadeth, Anthrax, Metallica, Slayer နှင့် Exodus ကဲ့သို့ တီးခတ်လာကြသည်။ ဤဖြစ်ရပ်သည် ၁၉၈၄တွင် စတင်၍ New York hardcore အပေါ်လွှမ်းမိုးလာခဲ့သည်။ ပါဝင်သော crossover အုပ်စုများမှာ Cro-Mags, Murphy’s Law, Agnostic Front နှင့် Warzone တို့ပါဝင်သည်။
၁၉၈၄တွင် နယူးဂျာစီ crossover အုပ်စု Hagan’s Heroes သည် thrash metal အုပ်စုများဖြစ်သော Destraction, Death Angel, Forbidden နှင့် Pong ကဲ့သို့ တီးခဲ့သည်။ အခြားအရေးပါသော Crossober thrash အုပ်စုများမှာ Crumbsuckers, Nuclear Assault, Stormtroopers of Death, SSD, Cryptic Slaughter, The Boneless Ones, The Exploited နှင့် Discharge တို့ပါဝင်သည်။ ၁၉၈၄ အောက်တိုဘာတွင် Maximum Rocknroll ဂီတမဂ္ဂဇင်းသည် Pushead တွင် ပါဝင်ထားသော Metallica ၏ cover သည် ကျော်ကြားခဲ့သည်။ melody များပေါင်းစည်းထားပြီး ကြောက်မက်ဖွယ်ကောင်းသော metallic thrash ဖြစ်သည်။
```
ဂျာမနီနိုင်ငံ သမ္မတ ကားလ် ကာစတင်
ပြည်ထောင်စုသမ္မတ ဂျာမနီနိုင်ငံ၏ သမ္မတ ဖြစ်ခဲ့သူ **ကားလ် ကာစတင်**ကို ၁၉၁၄ ခုနှစ် ဒီဇင်ဘာလ ၁၄ ရက်နေ့တွင် မွေးဖွား သည်။ ကားလ် ကာစတင်သည် ကျောင်းဆရာတစ်ဦး၏သားဖြစ်ပြီး ဥပဒေပညာတွင် ဒေါက်တာဘွဲ့ရသူ ဖြစ်သည်။ ၁၉၄၉ ခုနှစ် တွင် မွေးရပ်မြေ ဖြစ်သော ဘရီမန်မြို့ကလေးတွင်ပင် အစိုးရအမှုထမ်းအဖြစ် ဝင်ရောက် အမှုထမ်းခဲ့ပြီး ဘရီမန်ပြည်နယ်၏ ဥပဒေအကျိုးဆောင်အဖြစ် ပထမဆုံး ဆောင်ရွက်ခဲ့သည်။ ၁၉၅၄ ခုနှစ်တွင် နိုင်ငံခြားရေးရုံးသို့ ပြောင်းရွေ့ တာဝန်ထမ်း ဆောင်သည်။ ထိုနောက် စထရောဘတ်မြို့ရှိ ဥရောပနိုင်ငံများ ကောင်စီတွင် ပြည်ထောင်စုသမ္မတဂျာမနီနိုင်ငံ၏ ကိုယ်စားလှယ်အဖြစ် ပထမဆုံးအကြိမ် ဆောင်ရွက်ရသည်။ ထို့နောက် တွင် နိုင်ငံခြားရေးရုံးရှိ ဥရောပနိုင်ငံများ ရေးရာဌာနနှင့် နိုင်ငံ ရေးဌာနများတွင် အကြီးအကဲအဖြစ်လည်းကောင်း၊ ၁၉၆ဝ ပြည့် နှစ်မှစ၍ နိုင်ငံ ခြားရေးရုံး၏ အတွင်းရေးမှူးအဖြစ်လည်း ကောင်း အမှုထမ်းခဲ့သည်။ ဤရာထူးများ ထမ်းဆောင်နေစဉ် အရေးကြီးသော အပြည်ပြည်ဆိုင်ရာ အစည်းအဝေးများသို့ 
တက်ရောက်ခဲ့သည်။

ကားလ် ကာစတင်၏အဓိကတာဝန်မှာ ၁၉၅၈ ခုနှစ်မှ ၁၉၆၂ ခုနှစ်အထိ ဖြစ်ပွားခဲ့သော အနောက်ဘာလင်၏ အခြေအနေကို ပြုပြင်ထိန်းသိမ်းရန် ဖြစ်သည်။ ၁၉၆၆ ခုနှစ်တွင် နိုင်ငံခြားရေးရုံးမှ ကာကွယ်ရေးဝန်ကြီးဌာနသို့ ပြောင်းရွေ့ အမှု ထမ်းဆောင်ခဲ့သည်။

တစ်နှစ်အကြာတွင် ထိုအချိန်က ဝန်ကြီးချုပ်ဖြစ်သူ ကတ် ဂေါ့ကိုင်ဆင်ဂါက ပါမောက္ခ ကားလ် ကာစတင်အား ဝန်ကြီးချုပ်ရုံး ၏ အကြီးအကဲနှင့် ပြည်ထောင်စုအစိုးရ၏ အတွင်းရေးမှူး ရာထူးများတွင် ခန့်အပ်ခဲ့သည်။၁၉၆၉ ခုနှစ် အစိုးရ အပြောင်းအလဲကြောင့် ကိုလုံးတက္ကသိုလ်၌ အပြည်ပြည်ဆိုင်ရာ ဥပဒေနှင့် ဖွဲ့စည်းပုံဥပဒေဆိုင်ရာ ပါမောက္ခအဖြစ် မိမိတတ်ကျွမ်းသော ဥပဒေပညာဖြင့် ပြန်လည်အမှုထမ်းခဲ့သည်။ ပါမောက္ခ အဖြစ်နှင့် သာမက နိုင်ငံခြားရေးဝါဒများကို လေ့လာသော ဂျာမနီသုတေသနအသင်း ညွှန်ကြားရေးမှူးအဖြစ်လည်း ဆောင်ရွက်ခဲ့သည်။၁၉၇၂ ခုနှစ်တွင် ဒလက်ဝစ်ဟိုစကိန်း ပြည်နယ်ဆိုင်ရာ ခရစ်ယန်ဒီမိုကရက်တစ် ယူနီယံပါတီ၏ လွှတ်တော်ကိုယ်စားလှယ်အဖြစ် ပြည်ထောင်စုသမ္မတ ဂျာမနီလွှတ်တော်သို့ တက် ရောက်ခွင့် ရခဲ့သည်။ ၁၉၇၃ ခုနှစ်တွင် ခရစ်ယာန်ဒီမိုကရက်တစ်ယူနီယံ၊ ခရစ်ယာန် ဆိုရှယ်လစ်ယူနီယံနှင့် ပါတီတို့တွင် ဥက္ကဋ္ဌအဖြစ် ရွေးချယ်တင်မြှောက်ခြင်း ခံရသည်။ ၁၉၇၆ ခုနှစ် တွင် အောက်လွှတ်တော်ဥက္ကဋ္ဌ ဖြစ်လာသည်။

ပြည်ထောင်စု သမ္မတ ဂျာမနီနိုင်ငံ၏ သမ္မတအဖြစ် ၁၉၇၉ ဇူလိုင်လ ၁ ရက်နေ့မှ ၁၉၈၄ ခုနှစ် ဇွန်လ ၃၀ ရက်နေ့အထိ တာဝန် ထမ်းဆောင်ခဲ့သည်။

၁၉၉၂ ခုနှစ် မေလ ၃၀ ရက်နေ့တွင် ကွယ်လွန်သည်။

ကိုးကား
-------

1. ↑  မြန်မာ့စွယ်စုံကျမ်း၊ အတွဲ(၁)
စွမ်းအင်တည်မြဲမှု နိယာမ (Law of Conservation of Energy) အရ စွမ်းအင်ဆိုသည်မှာ ဖန်တီး၍မရ။ ဖျက်စီး၍မရ။ စွမ်းအင် အသွင်တစ်မျိုးမှ အခြားတစ်မျိုးသို့သာ ကူးပြောင်း၍ ရနိုင်သည်ဟု ဆိုသည်။ ပြင်ပစွမ်းအင်၏အထောက်အပံ့မပါဘဲ ဘေးပတ်ဝန်းကျင်သို့ စွမ်းအင်များ မထုတ်ပေးနိုင်ပေ။

ဥပမာ
----

မော်တော်ကား တစ်စင်းကို မောင်းနှင်ရာတွင် ဓာတ်ဆီ ဒီဇယ်ဆီ ကဲ့သို့သော လောင်စာဆီများကို အသုံးပြု၍ မောင်းနှင်ရသည်။ ထိုသို့သော လောင်စာဆီများမှ ရရှိသော စွမ်းအင်မှာ ဓာတု စွမ်းအင် (Chemical Energy) ဖြစ်သည်။ မော်တော်ကား ရွေ့လျားသည့် အခါတွင် လောင်စာဆီမှ ဓာတုစွမ်းအင်များသည် အရွေ့စွမ်းအင် (kinetic energy) အဖြစ် ပြောင်းလဲ ပေးရသည်။ သို့သော်လည်း ဓာတု စွမ်းအင်များ အားလုံးမှာ အရွေ့စွမ်းအင် အဖြစ်သို့ ပြောင်းလဲသွားခြင်း မဟုတ်ပေ။ လောင်စာဆီဖြင့် မော်တော်ကားကို ရွေ့လျားစေရာတွင် အချို့သော ဘေးထွက် စွမ်းအင်များဖြစ်သည့် အပူစွမ်းအင်၊ အသံစွမ်းအင် စသည်တို့လည်း ထွက်ရှိ လေ့ ရှိသည်။ ထို့အတွက်ကြောင့် လောင်စာဆီများမှ စွမ်းအင်များသည် ပျက်စီးသွားခြင်း မဟုတ်ဘဲ အခြားစွမ်းအင် တစ်မျိုးသို့ ပြောင်းလဲသွားခြင်းသာလျှင် ဖြစ်ကြောင်း တွေ့နိုင်သည်။

ကျမ်းကိုး
---------

1. ↑  Planck, M. (1923/1927). *Treatise on Thermodynamics*, third English edition translated by A. Ogg from the seventh German edition, Longmans, Green & Co. London, page 40.
လိပ်ဥဝှက်တမ်း ကစားနည်း
----------------------

လိပ်ဥဝှက်တမ်း ကစားနည်းကိုလည်း မြန်မာကလေးများ 
နှစ်သက်ကြလေသည်။ ထိုကစားနည်းတွင် ကစားသူများက 
မြေကြီးပေါ်တွင် စည်းဝိုင်းကြီး တဝိုင်းကို တုတ်တစ်ချောင်းဖြင့် 
ခြစ်လိုက်ပြီးလျှင် အလယ်တွင် တစ်ဖန် စည်းဝိုင်းသေးသေး 
တစ်ခုကို ဆွဲ၍ ထိုစည်းဝိုင်းကလေးအတွင်း၌ ခဲလုံး 
လေးငါးလုံးခန့်ကို လိပ်ဥများအဖြစ် ထားပြီးလျှင် လိပ်အဖြစ်နှင့် 
ကစားသူက ဆောင့်ကြောင့် ထိုင်၍ သူ၏ခြေနှစ်ဘက်ကြားတွင် 
ထိုခဲလုံးများကို ထားရလေသည်။ ပြီးလျှင် ကျန်ကစားသူများက 
စည်းဝိုင်းကြီး အပြင်တွင်ဝိုင်း၍ ရပ်ကြပြီးလျှင် လိပ်ထီးလား 
လိပ်မလား ဟုမေးကြလေသည်။ လိပ်မဟု ဖြေမိလျှင် 
ကစားသူများက လိပ်ဥများကိုလုကြသောအခါတွင် 
လိပ်မလုပ်သူသည် သူ၏ခြေထောက်များဖြင့်သာ လိပ်ဥများကို 
ကာကွယ်နိုင်တော့လေသည်။ သူလက်များကို 
အသုံးမပြုံနိုင်တော့ချေ။ လိပ်ထီးဟု ဖြေမိလျှင် 
လူ၏လက်များကို အသုံးပြုနိုင်ပြီးလျှင် ခြေထောက်များကိုမူ 
အသုံးမပြုနိုင်ချေ။
အခြားကစားသူများက စည်းဝိုင်းအပြင်မှနေ၍ လုကြဟေ့ဟု 
တစ်ယောက်က အော်လိုက်သည်နှင့် တပြိုင်နက် လိပ်ဥ 
အဖြစ်ထားသော ခဲလုံးများကို စည်း၏ ပြင်ပမှ နေ၍ 
ကစားသူများက လုကြလေသည်။ ထိုသို့ လုနေကြစဉ်နှင့် 
လိပ်ဥများ ရှိနေစဉ်၌ ကစားသူတစ်ယောက်ယောက်ကို 
လိပ်လုပ်သူ၏ ခြေထောက်နှင့်ဖြစ်စေ၊ လက်နှင့်ဖြစ်စေ 
ထိမိလျှင် အထိခံရသူက လိပ်အဖြစ်နှင့် စ၍ ကစားကြ 
ရလေသည်။ အကယ်၍ လိပ်ဥများကို အားလုံးလုယူနိုင်လျှင် 
လိပ်လုပ်သူက မတ်တပ်ရပ်လိုက် ရသည်။ ထိုအခါ 
ကစားသူများအနက် တစ်ယောက်ယောက်က လိပ်လုပ်သူ၏ 
မျက်စိများကို မမြင်စေရန် အဝတ်တစ်ခုနှင့် ပတ်၍ 
ချည်ပေးလိုက်သည်။ ကျန်တစ်ယောက်ယောက်က လိပ်ဥများကို 
အနီးအနားရှိ တစ်နေရာရာတွင် ဝှက်ထားလိုက်လေသည်။ 
ပြီးသောအခါတွင် မျက်စိများတွင် စည်းထားသော အဝတ်ကို 
ဖယ်ရှားလိုက်၍ လိပ်လုပ်သူအား ဝိုင်းလိုက်ကြပြီးလျှင် 
လက်ခုပ်များတီး၍ ဖြစ်စေ၊ က၍ဖြစ်စေ လိပ်ဥပျောက်လို့ 
လိပ်မရှာ၊ သူ့ခမျာ ငိုမဲ့ငိုမဲ့ဟုဆိုကြကာ နောက်ပြောင်လေသည်။ 
လိပ်လုပ်သူကလည်း လိပ်ဥများကို ဝှက်ထားမည်ဟု ထင်ရသော 
နေရာများတွင် လိုက်ရှာလေသည်။ လိပ်ဥများကို ပြန်တွေ့ 
သောအခါတွင် လိပ်လုပ်သူက တွေ့ပြီးသည်မှာ 
စည်းဝိုင်းထဲတွင်ဟု အောက်ပြောလေသည်။ ထိုအခါ 
ကစားသူများသည် စည်းဝိုင်းအတွင်းသို့ ဝင်ကြ၍ 
တစ်ယောက်လက်ကို တစ်ယောက်က ကိုင်ကာ 
ဝိုင်း၍မတ်တပ်ရပ်နေကြလေသည်။ စည်းဝိုင်း၏ အပြင်ရှိ 
လိပ်လုပ်သူက လိပ်ဥများကို လက်တစ်ဘက်တွင် ကိုင်၍ 
ကျန်လက်တစ်ဘက်ဖြင့် စည်းဝိုင်းအတွင်းရှိ ကစားသူ 
တစ်ယောက်ယောက်ကို သူ၏ ခြေထောက်များ 
အပြင်ရောက်သည်အထိ ဆွဲထုတ်ရလေသည်။ 
စည်းဝိုင်းအတွင်းရှိ ကစားသူ များကလည်း သူတို့၏လူ 
အပြင်သို့ ပါမသွားစေရန် ဝိုင်း၍ ဆွဲထားကြလေသည်။ 
သို့သော် တစ်ယောက်ယောက်သာလဲလျှင် အဆွဲခံရသူသည် 
စည်းဝိုင်းအပြင်သို့ ပါသွားလေ့ရှိလေသည်။ ထိုအခါ 
လိပ်လုပ်သူက ဆွဲထုတ်မိပြီ သူ့ကိုဟု အော်ပြောသော 
အခါတွင် အခြားကစားသူများက ခဲလုံးနှင့်တို့ဟူ၍ ပြန်အော် 
ကြလေသည်။ ထိုအခါ ခဲလုံးနှင့် သူ့အား ပခုံးတွင်ဖြစ်စေ၊ 
ကျောတွင်ဖြစ်စေ တို့လိုက်ရသည်။ ထိုအတွင်း အဆွဲခံရသူ 
စည်းဝိုင်းအပြင်သို့ ရောက်မသွားစေရန် ကြိုးစားကြလေသည်။ 
စည်းဝိုင်း၏ အပြင်သို့ ခြေထောက်များ ရောက်သွားသူသည် 
နောက်တစ်လှည့် ကစားသောအခါတွင် လိပ်လုပ်ရလေသည်။
လိပ်စ၍ လုပ်သူသည် များသောအားဖြင့် အကြီးဆုံးကလေး 
ဖြစ်လေ့ရှိသည်။ ထိုသို့ ပထမစ၍ လုပ်မည့်သူ မပေါ် 
ပေါက်လျှင် ကစားမည့်သူများဝိုင်းဖွဲ့၍ ထိုင်ကြပြီးလျှင် 
ခဲလုံးများဖြင့် မြေကြီးတွင် ချက်ကျကျရိုက်ကာ 
လိပ်ဥပျောက်လို့ လိပ်မရှာ သူ့ခမျာ ငိုမဲ့ငိုမဲ့ဟူ၍ သံပြိုင်ဆို 
ကြလေသည်။ ထိုသို့ သံပြိုင်ဆိုကြရာ၌ အသံ 
နောက်ကျနေသူသည် ပထမစ၍ လိပ်လုပ်ရလေသည်။

ကိုးကား
-------

1. ↑  မြန်မာ့စွယ်စုံကျမ်း၊ အတွဲ(၁၀)
ပုဆိုးကို ခါးတောင်းကျိုက်ထားသော အမျိုးသားတစ်ဦး
**ခါးတောင်းကျိုက်**ဟူသည် ဝတ်ဆင်ထားသော ပုဆိုး၏ ရှေ့စကို အောက်မှယူ၍ ခါးနောက်၌ ညှပ်သည်ကို ခေါ်သည်။ ဤသို့ပြုလုပ်သည်ကို **အောက်တောကျိုက်**၊ **အောက်ပိုးကျိုက်** ဟုလည်း ခေါ်ဆိုသေးသည်။ ယင်းစကားတို့အနက် အောက်တောကျိုက်ကို ဝဏ္ဏဗောဓနသတ်အင်းတွင် အစောဆုံးတွေ့ရသည်။ ခါးတောင်းကျိုက်ကို ဘိုးတော်မင်းတရား လက်ထက်တွင်ရေးသော ဘလ္လတိယပျို့ တွင် တွေ့ရ၍ အောက်ပိုးကျိုက်မှာ နောက်ဆုံးပေါ် ဖြစ်ဟန်တူသည်။ ယုဒသန်အဘိဓာန်နှင့် တကွ ခေတ်အဘိဓာန်၊ သတ်ပုံကျမ်းဟူသ၍ တွင် ခါးတောင်းကျိုက် ဟူ၍ တညီတညွတ်တည်း အရေးနှင့် အနက်ကို ပြလျက် ရှိသော်လည်း ထိုစကား၏ ဇာစ်မြစ်ကို မည်သူမျှ သိခဲ့ပုံမပေါ်ပေ။ ခတောင်းကျိုက်သည် မွန်ဘာသာမှ လာသော စကားဖြစ်သည်။ မွန်ဘာသာတွင် **ခ္ဍန်** ဟုရေး၍ **ခဒေါန်း** ဟု ဖတ်ရွတ်သော စကားနှင့် **က္ဍန်** ဟုရေး၍ **ကဒေါန်** ဟု ဖတ်ရွတ်ရသော ပုဒ်တူပင်ဖြစ်၍ ကျဉ်းစေ၊ ကျုံ့စေ၊ ကျဉ်းမြောင်းစေ ဟုဖြစ်သည်။ **ဂ္လိက်** ဟုရေး၍ **က္လိုတ်** ဟု ဖတ်ရသော စကားမှာ **ပုဆိုး** ဖြစ်သည်။ ဤစကားတို့တွင် **ခ္ဍန်**(ခဒေါန်း) မှာ မြန်မာဘာသာ **ခတောင်း** ဖြစ်၍၊ **ဂ္လိက်**(က္လိုက်)မှ **ကျိုက်**သို့ဖြစ်လာသည်။ မွန်ဘာသာတွင် **ကဒေါန်းကြိက်** ဆိုသော ကျဉ်းမြောင်း၊ ကျပ်တည်း စကားရှိသေးသော်လည်း ယင်းစကားနှင့် မြန်မာဘာသာ ခတောင်းကျိုက် တို့မှာ အသံ၌ရော အနက်၌ပါ မကိုက်ညီဟု ဆိုရပေမည်။ ထို့ကြောင့် မြန်မာဘာသာ ခတောင်းကျိုက် ဆိုသောစကားသည် မွန်ဘာသာ **ခ္ဍဂ္လိက်** မှ လာ၍ တိုက်ရိုက်အနက်မှာ **ပုဆိုးကို ကျဉ်းကျုံ့စေ ကျဉ်းမြောင်းစေ** ဟုဖြစ်သည် ဆိုရာ၏။

ပြင်ပလင့်ခ်များ
---------------

|  |  |
| --- | --- |
|  | ဝစ်ရှင်နရီ၊ အခမဲ့အဘိဓာန်တွင် ***ခါးတောင်းကျိုက်*** ကို ရှာဖွေကြည့်ရှုပါ။ |

ကိုးကား
-------

1. ↑  ဦးဖိုးလတ် ရေး၊ မြန်မာစကား အဖွင့်ကျမ်း (ပတွဲ)၊ မြန်မာအဘိဓာန်ဋီကာ၊ စာ- ၁၃၀၊ ၁၉၆၂-ခု
**သီရိဒလဒမလိဂဝ** သို့မဟုတ် **သွားဓာတ်တော်ကျောင်းတော်** သည် သီရိလင်္ကာနိုင်ငံ၊ ကန်ဒီမြို့တွင် တည်ရှိသည့် ဗုဒ္ဓဘာသာကျောင်းတော်တစ်ခု ဖြစ်သည်။ ၎င်းသည် ကန်ဒီမင်း၏ ယခင်နန်းတော်နေရာတွင် တည်ရှိသည်။ ၎င်းနန်းတော်တွင် ဗုဒ္ဓ၏ သွားဓာတ်တော်များသည် စံပယ်လျက်ရှိသည်။ ရှေးအခါများက ဓာတ်တော်သည် ဒေသတွင်းနိုင်ငံရေးအခန်ကဏ္ဍတွင် အရေးပါသည့်နေရာမှ ပါဝင်ခဲ့သည်။ အဘယ်ကြောင့်နည်းဟူမူ ဓာတ်တော်ကို ပိုင်ဆိုင်ထားသူတိုင်းသည် နိုင်ငံတော်၏ အာဏာကို ရရှိကြသည်ဟု ယုံကြည်ကြသည့်အတွက် ဖြစ်သည်။ ကန်ဒီသည် သီရိလင်္ကာဘုရင်များ၏ နောက်ဆုံးမြို့တော်ြဖစ်ပြီး အထူးသဖြင့် ကျောင်းတော်တည်ရှိသဖြင့် ကမ္ဘာ့အမွေအနှစ်နေရာလည်း ဖြစ်သည်။

ဘိက္ခုရဟန်းနှစ်ပါးဖြစ်ကြသည့် Malwatte နှင့် Asgiriya တို့သည် ကျောင်းတော်၏ အတွင်းဘက်အခန်း၌ နေ့စဉ်နေ့တိုင်း ဝတ်ပြုမှုများ လုပ်ဆောင်ကြသည်။ မိုးသောက်ချိန်၊ မွန်းတည့်ချိန်နှင့် ညနေ စသည့်ဖြင့် တစ်နေ့လျှင် သုံးကြိမ်ကျ အမြဲတမ်း ဝတ်ပြုများလုပ်ဆောင်ကြသည်။ ဗုဒ္ဓဟူးနေ့တွင် သွားဓာတ်တော်ကို သန့်ရှင်းဆေးကြောမှုများ လုပ်ဆောင်ကြသည်။ ထိုသို့ ဆေးကြောရာတွင် Nanumura Mangallaya ဟု ခေါ်ကြသည့် သန့်ရှင်းမွှေးကြိုင်သည့် ရေနှင့်ပန်းများမှ ပြုလုပ်ထားသည့် ဆေးဖက်ဝင်သည့်အရာဖြင့် ပြုလုပ်ကြသည်။ ထိုမွန်မြတ်သန့်စင်သည့်ရေသည် အစွမ်းထက်မြတ်သည်ဟု ယုံကြည်ကြပြီး ထိုအချိန်တွင် ထိုရေကို မျှဝေပေးသည်။

ကျောင်းတော်သည် ၁၉၈၉ ခုနှစ်တွင် Janatha Vimukthi Peramuna တို့၏ ဗုံးခွဲမှုနှင့် ၁၉၉၈ ခုနှစ်တွင် Liberation Tigers of Tamil Eelam တို့၏ ဗုံးခွဲမှုများကို ကို တွေ့ကြုံခံစားခဲ့ရသည်။ သို့သော်လည်း ဗုံးခွဲမှုဖြစ်သည့်အခါတိုင်းတွင် ကျောင်းတော်ကို အပြည့်အဝ ပြုပြင်မွမ်းမံနိုင်ခဲ့သည်။

သမိုင်းကြောင်း
--------------

Front view of The Temple of the Tooth, Kandy, Sri Lanka
Paththirippuwa at Sri Dalada Maligawa Kandy Sri Lanka
Wall painting at Kelaniya Temple of Princess Hemamali and her husband, Prince Dantha which she carried Gautama Buddha's tooth relic hidden in her hair to Sri Lanka. - Painting by Solias Mendis

ဗိသုကာ
------

Inside the Temple of the Tooth
The golden canopy over main shrine

စပ်ဆက်အဆောက်အဦးနှင့် လက်ရာများ
------------------------------

### တော်တင်နန်းတော်

Vimaladharmasuriya I of Kandy built the Royal Palace of Kandy
### စုဝေးခန်းမ

Audience hall seen partially here from northern facade of the temple
### မဟာမဠုဝ

ပြင်ပလင့်များ
-------------

ကိုးကား
-------

1. ↑  Attygala, Udena (31 January 1999)။ One year after the LTTE attack, *Maligawa* is slowly returning to its former glory။ *The Sunday Times*။  12 April 2012 တွင် ပြန်စစ်ပြီး။
**ကြယ်တံခွန်ဥက္ကာပေါက်သော်ကြောင့်** ကဗျာကို မောင်းထောင်းဦးကျော်လှ ရေးသားခဲ့သည်။ သံချို ကဗျာအမျိုးအစားဖြစ်သည်။

အကြောင်းအရာ
-----------

၁၂၆၉ ခုနှစ်တွင် ဂဠုန်တည်းဟူသော တနင်္ဂနွေဂြိုဟ်သိဟ်ရာသီမှ ကန်ရာသီသို့အကူးတွင် နေမင်းသည် အထူးသဖြင့် အလျှံပြောင်၍ ဝါခေါင်လဆန်း (၁၀) ရက်နေ့တွင် ကြယ်တံခွန်ထွက်ပြီးလျှင် တော်သလင်းလဆန်း (၇) ရက်သောကြာနေ့မှာလည်း ကြယ်ဥက္ကာပျံကြီး ပျံသန်းသည်။ သို့အတွက် ကပ်ရောဂါ ထပ်မံမဖြစ်ရအောင် ရတနာသုံးပါး မိဘ ဆရာသမားတို့ကို ရိုသေလေးမြတ်စွာ ဆည်းကပ်ပူဇော်ကြရန် ဒါန၊ သီလ အစရှိသော ကုသိုလ်တရားများ အားထုတ်ကြရန် ဖွဲ့ဆိုထားသည့် ရတနာသုံးပါးဆည်းကပ်ရန် သံချို ဖြစ်သည်။

ကြယ်တံခွန်ဥက္ကာပေါက်သော်ကြောင့်
-------------------------------

သက္ကရာဇ် အနှစ်ခြောက်ဆယ့်ကိုးတွင်ပ၊ ခေတ်ဆိုးပုံ ပဒုံပြန်လိမ့်မထင့်၊ ဂဠုန်နံ သိမ်ကန် ဆင်းမှာတဲ့၊ ညချင်းစင် အလျှံပြောင်သည့်၊ လဝါခေါင် ပက္ခလမ်းမှာဖြင့်၊ ဆန်းဆယ်ရက် ကြယ်တံခွန်။  

  

နိမိတ်ကယ် လွန်စွာနှင့်၊ ထောမနာ ဩဘာတောက်နေကြ၊ တောင်မြောက်အရှေ့မှန်းတဲ့ပြင်၊ နောက်လမ်းကို မျှော်ကာငေးသူနှင့်၊ ချင့်တွေးရန် အတန်တန်ပ၊ နောက်ထပ်မံ တော်သလင်းမှာတော့၊ လမင်းပက္ခဆန်းပြန်ခဲ့၊ အစွန်းခုနစ်ရက်တွင်မှ၊ ပေါ်လျက်ပင် အလွန်သာသည့်၊ နေ့သောကြာ ဝါရမိတ်၊ အာဒိစ်ခေါ်ပြဿဒါးပါတဲ့၊ မှတ်သားရန် ကောင်းကင်က ဖြူးသည့်ပြင်၊ ကျော်ကျူးစွာ အမှန်လာ၍၊ ကြယ်ဥက္ကာ − ဖီလာသ်န်းလို့ငယ်၊ မြန်းကြွအလွန်။  

  

များဗိုလ်ခြေသတ္တဝါစု၊ တွေးရှုရန် အဖြာဖြာပ၊ ကပ်ရောဂါ ထပ်မံ၍ဖြစ်ခဲ့လျှင်၊ စိတ်ညစ်ကာ မကြေချမ်းနိုင်ဘု၊ မြန်မာမှာ တခါနွမ်းပြန်တော့မထင့်၊ ညစ်ငြမ်းတွေ့မြန်မာမွန်၊ ကံမချွန်ယိုယွင်း။  

  

သတ္တဝါအစုတ်တို့မှာလှ၊ ဒုဗ္ဘိက္ခန်သတ္တန်ညားသည့်ပြင်၊ အစားအစာပျောက်လို့မို့၊ သေလောက်အောင် မကြုံရစေနှင့်၊ တွေးဆလို့ ကြံစီကာပ၊ စိန္တေယျာမြတ်ဘုရားနှင့်၊ သိကြားကယ်ပါနော်လို့၊ တင်ဆွမ်းတော် အသွယ်သွယ်နှင့်၊ ပန်းစံပယ် ဒေါနဂမုန်းနှင့်၊ ကြက်ရုံးစကဝါနှောက်ပါလို့၊ အံ့လောက်စွာ ခတ္တာဖက်ပါလို့၊ ကရမတ်အထုံလှိုင်၍၊ မြတ်လေးခိုင် ခွာညိုဖူးကိုလ၊ အထူးနော်သဒ္ဓါရွှင်၍၊ ဘုရားတင် ညောင်ရေသွင်းကြတော့၊ လွတ်ကင်းအောင် ပဉ္စသီနှင့်၊ အဋ္ဌင်္ဂီသီလထူးတို့ကို၊ ကြည်နူးစွာ၊ စိတ်သာစောကြမှ၊ ငတ်သောအစာနှင့်၊ ကပ်ရောဂါဘေးရန်ပျောက်လို့မို့၊ သာသနာထိန်ထိန်တောက်မှာကြောင့်၊ ကြယ်ဥက္ကာပေါ်လာပေါက်တာက၊ ကြောက်လောက်အောင် ကိုယ်နေမချုံးကြပါနှင့်၊ သာသနာ ဘာသာအလုံးမှာကွယ်၊ ဘုန်းတောက်ထိန်လင်း။

မှတ်ချက်
--------

ဤကဗျာခေါင်းစဉ်သည် မောင်းထောင်းဦးကျော်လှ ကိုယ်တိုင် နာမည်ပေးခဲ့ခြင်း မဟုတ်ပါ။ သင့်တော်မည်ထင်သော နာမည်ကို ပေးထားခြင်း ဖြစ်သည်။

ကိုးကား
-------
ကသ္မီရတိုင်း။ (ဤတိုင်းသည် တတိယ သင်္ဂါယနာတင်ပြီးနောက် သာသနာပြုစေလွှတ်ရာ ကိုးတိုင်း ကိုးဌာနတို့တွင် အပါအဝင်ဖြစ်၍ မောဂ္ဂလိပုတ္တတိဿထေရ်က မဇ္ဈန္တိကထေရ်ကို သာသနာပြု စေလွှတ်သောတိုင်း ဖြစ်သည်။  တည်ရာဌာနကား ဟိမဝန္တာတောင်၏ အနောက်မြောက်စွန်း ပဉ္စာပ (ပန်ဂျပ်) နယ်၏ အရှေ့မြောက်ဖက်စွန်းနှင့် စပ်လျက် တည်ရှိသည်၊ မြို့တော်ဟောင်း အမည်မှာ သိရိနဂရ, ယခု မြို့အမည်မှာ ဆရင်နဂါ ဖြစ်သည်။ ဗုဒ္ဓသာသနိက ပဌဝီဝင်။)  

မဟာကပ္ပိနမင်းတရားလည်း ကသ္မီရတိုင်း၏ မြို့တော်ဖြစ်သော ပေါက္ခရဝတီမြို့မှ မင်း, မိဖုရား, မှူးမတ် ပရိသတ် အစုံနှင့် မြတ်စွာဘုရား သီတင်းသုံးတော်မူရာသို့ ရည်မှန်းလျက် ထွက်ခွာလာခဲ့ကြောင်း၊ မြတ်စွာဘုရားလည်း ၎င်းတို့အား ကြိုဆိုတရားဟောပြ၍ အားလုံး အရသာအမြိုက် နှစ်ခြိုက်စွာသုံးရကြောင်း မဇ္ဈိမနိကာယနှင့် ဓမ္မပဒ, ထေရာဂါထာတို့၌ လာသဖြင့် သာသနာတော်ကြီး အလွန်မပွားစီးသော်လည်း သာသနာတော်ဓမ္မစက် သက်ရောက်ကြောင်းကား ထင်ရှား၏။

### ကိုးကား

1. ↑  ကသ္မီရ (ပု၊ န) [ကာသ+မီရ၊ ကာသ ဒိတ္တိယံ သမ္ပတ္တိယာ ကာသန္တီတိ ကသ္မီရာ၊ မီရော။ ဓာန်၊ဋီ၊၁၈၅။ (ကၐ္မီရ-သံ)]
2. ↑  ဝိ၊ဋ္ဌ၊၁၊၄၈။
3. ↑  ကီဝ ဒူရံ မဟာရာဇ ဣတော ကသ္မီရံ ဟောတိ။ မိလိန္ဒ၊၈၉။
4. ↑  တိပိဋကအဘိဓာန် အတွဲ-၅
5. ↑  အရှင်သံဝရာဘိဝံသ (ပရိယတ္တိ သာသနာဟိတဓမ္မာစရိယ ရွှေကျင်နာယကဆရာတော်)။ *ဗုဒ္ဓနိုင်ငံတော် (ပထမတွဲ)*။



| * ရှု
* ပြော
* ပြင်
ဗုဒ္ဓဘာသာ ဘုရားဖူးခရီး |
| --- |
| သံဝေဇနိယလေးဌာန | 
* လုမ္ဗိနိဥယျာဉ်
* မဟာဗောဓိမဏ္ဍိုင်
* မိဂဒါဝုန်
* ကုသိနာရုံ

 |
| အဝိဇဟိတလေးဌာန | 
* ရာဇဂြိုဟ်
* ဝေသာလီ
* သာဝတ္ထိ
* သင်္ကဿနဂိုရ်

 |
| အခြားဌာနများ | 
* အမရာဝတီ
* စန္ဒဝရံ
* ဒေဝဒဟ
* ဂါယာမြို့
* ကပိလဝတ်ပြည်
* ကေသရိယာစေတီ
* ကောသမ္ဗီ
* နာလန္ဒာ
* ပါဋလိပုတြ
* ပါဝါ
* ဗာရာဏသီမြို့

 |
| နောင်းဌာနများ | 
* အဇန္တာဂူ
* ဗရာဗရဂူ
* ဘရဟုတ်
* ဝေရူဠဂူ
* လလိတဂိရိ
* မထုရာ
* ပါဏ္ဍဝလေဏီဂူ
* ပိပြဝါ
* ပုပ္ဖဂိရိဝိဟာရ
* ရတနာဂိရိ
* ဆန်ချီ
* ဥဒယဂိရိ
* ဝိကြမသီလ

 |
| ပိဋကတ် သုံးပုံ |
| --- |
| ဝိနယပိဋက |
| * ပါရာဇိကဏ်
* ပါစိတ်
* မဟာဝဂ်
* စူဠဝါ
* ပရိဝါ
 |
| သုတ္တန်ပိဋကတ် |
| * ဒီဃနိကာယ်
* မဇ္ဈိမနိကာယ်
* သံယုတ္တနိကာယ်
* အင်္ဂုတ္တရနိကာယ်
* ခုဒ္ဒကနိကာယ်
 |
| အဘိဓမ္မာပိဋကတ် |
| * ဓမ္မသင်္ဂဏီ
* ဝိဘင်း
* ဓာတုကထာ
* ပုဂ္ဂလပညတ်
* ကထာဝတ္ထု
* ယမိုက်
* ပဋ္ဌာန်း
 |
| * ရှု
* ပြော
* ပြင်
 |

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံး နေတော်မူစဉ် ကရခတ္တိယရဟန်း၏ လျှောက်ထားချက်အရ အရှင်သာရိပုတ္တရာကို ခေါ်၍ အရဟတ္တဖိုလ်ကိုဖြေဆိုခြင်း အကြောင်း၊ အဆင့်ဆင့် မေးမြန်းတော်မူရာ အရှင်သာရိပုတ္တရာ၏ ကြောင်းကျိုးဖော်ပြ ဖြေကြားချက်များ, ဝေဒနာ၌ တဏှာမဖြစ်သော သိမြင်မှု, အာသဝတရားတို့မှလွတ်မြောက်မှုနှင့် ဆက်စပ်၍ ဖြေကြားချက်များကို ဘုရားရှင်ကိုယ်တော်တိုင် အတည်ပြုတော်မူပုံနှင့် အရှင်သာရိပုတ္တရာ၏ သီဟနာဒ မိန့်ကြားချက်များကို ဟောတော်မူသည့်သုတ်။

အဋ္ဌကထာ/ဋီကာတို့၌-ရှင်းလင်းဖွင့်ဆိုချက်များ တရားပွဲမပြီးစီးသေမီ ဘုရားရှင် ဂန္ဓကုဋီကျောင်းတော်သို့ ကြွတော်မူခြင်းအကြောင်း မှတ်သားဖွယ်အကျယ် အစရှိသည်တို့ကို ဖွင့်ဆိုထားပါသည်။

ကိုးကား
-------

1. ↑  -သံ၊၁၊၂၈၃-၈။ သံ၊မြန်၊၁၊၂၇၀-၄။ သံ၊ဋ္ဌ၊၂၊၅၇-၆၂။ သံ၊ဋီ၊၂၊၇၃-၇။

-သံယုတ္တနိကာယ၊ နိဒါနဝဂ္ဂသံယုတ္တ၊ ၁-နိဒါနသံယုတ္တ၊ ၄-ကရခတ္တိယဝဂ္ဂ၊ ဒုတိယသုတ်။
2. ↑  ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် **တိပိဋကသူစိကျမ်း** နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် **တိပိဋက သုတ္တသူစိ ဝိဘာဝိနီ**
**ပါစတာ** ဆိုသည်မှာ အီတလီ ရိုးရာဟင်းရာများ၏ အဓိကအမယ်တစ်မျိုး ဖြစ်သည်။ ၁၁၅၄ ခုနှစ်ကတည်းကစားကြကြောင်း စစ္စလီရှိ မှတ်တမ်းအရ သိရသည်။ ပါစတာဖြင့် ဟင်းလျာအများအပြားပြုလုပ်ကြသည်။ ပွဆေးမထည့်ထားသည့် ဒူရန် (durum wheat) ဂျုံနှစ်ကို ရေ (သို့) ဥတစ်မျိုးမျိုးဖြင့် နယ်ကာ ပုံစံအမျိုးမျိုးလုပ်၍ ပြုတ်၍ဖြစ်စေ၊ ဖုတ်၍ဖြစ်စေ ချက်ကြသည်။ အချို့ပါစတာတွင် အရောင်နှင့် အရသာအပြောင်းအလဲဖြစ်စေရန် သို့မဟုတ် ဂလူတင် (gluten) မပါစေရန် ဆန်မှုန့်ကို သုံးသည်။

ပါစတာကို အခြောက် (pasta secca) နှင့် အစိမ်း (pasta fresca) ဟူ၍ နှစ်မျိုးခွဲနိုင်သည်။ ပါစတာခြောက်ကို စီးပွားဖြစ်ထုတ်ရာတွင် အဓိကတွေ့ရသည်။ ပါစတာစိမ်းကိုလည်း ကုန်စုံဆိုင်များတွင် ရောင်းချသည်ကို တွေ့နိုင်သည်။ သို့သော်လည်း အဆိုပါနှစ်မျိုးစလုံးကို အိမ်၌ပင် ကိုယ်တိုင်ပြုလုပ်၍ ရသည်။

အမျိုးအစားမှာ နှစ်မျိုးသာဖြစ်သော်လည်း ပုံစံမှာမူ အစားစားဖြစ်နိုင်သည်။ စာအုပ်ပေါင်း (၁၃၀၀) ကျော်ကို လေ့လာရာ မျိုးကွဲ (၃၁၀) အထိရှိကြောင်း သိရသည်။ အီတလီတွင်ပင် ဒေသအလိုက် ပါစတာတစ်မျိုး၌ အမည်ကွဲ များရှိနေသည်။ ဥပမာဆိုသော် *ကာဗက်တယ်လီ* (cavatelli) တွင် နေရာဒေသအလိုက် အခြားအမည် (၂၈) မျိုး ရှိသည်။ အတွေ့များသည့် ပုံစံတို့မှာ အတို၊ အရှည်၊ ခေါင်းပေါက်၊ အပြား၊ အရွက်၊ စွပ်ပြုတ်နှင့် အလှဆင်ရာတွင်သုံးရန် ရုပ်ပုံငယ်များ ဖြစ်ကြသည်။

ပါစတာစိမ်းရော ပါစတာခြောက်ပါသုံးသည့် အီတလီလက်ရာ ပါစတာဟင်းပုံစံတို့မှာ ပါစတာကိုချက်ကာ အချဉ်ရည် သို့မဟုတ် ဟင်းခတ်တို့ထည့်ထားသည့် *ပါစတာ ရှူတာ* (pasta asciutta)၊ စွပ်ပြုတ်တွင် ပါစတာထည့်ထားသည့် *ပါစတာ အင် ဘရိုဒို* (pasta in brodo) နှင့် ပါစတာကို မုန့်ဖိုတွင်ဖုတ်ကာ ဟင်းနှင့်တွဲစားရသည့် *ပါစတာ အယ် ဖော်နို* (pasta al forno) တို့ ဖြစ်ကြသည်။ ပါစတာဟင်းလျာများမှာ ရိုးစင်းသော်လည်း ဟင်းလျာအလိုက် တည်ခင်းပုံ ကွဲပြားသည်။ ဥပမာအားဖြင့် ပါစတာသုပ်ကို နေ့လယ်စာ၏ ပထမထပ်အဖြစ် ချပေးလေ့ရှိသည်။ အချို့ဟင်းလျာတို့ကိုမူ ညစာအတွက် သုံးသည်။ ထို့အပြင် ပါစတာအချဉ်ရည်မှာလည်း အရသာ၊ အရောင် နှင့် အပျစ်အကျဲ အမျိုးမျိုး ကွဲပြားမည် ဖြစ်သည်။

ချက်ထားသည့် ပါစတာအလွတ်တွင် အာဟာရအားဖြင့် ကာဘိုဟိုက်ဒရိတ် ၃၁%၊ ပရိုတိန်း ၆% နှင့် အဆီအနည်းငယ်နှင့် မက်ဂနိစ်အချို့ ပါဝင်သည်။ သို့သော်လည်း ထိုပမာဏကို လိုအပ်သလို အတိုးအလျှော့ လုပ်နိုင်သည်။ ယေဘူယျအားဖြင့် မည်သည့်နှံပင်မှမဆို ပါစတာဖြစ်နိုင်သည်။

ကိုးကား
-------

1. ↑  McClatchey၊ Caroline။ "How pasta became the world's favourite food"၊ BBC၊ 15 June 2011။ 23 March 2012 တွင် ပြန်စစ်ပြီး။
2. ↑  Padalino L, Conte A, Del Nobile MA (2016). "Overview on the General Approaches to Improve Gluten-Free Pasta and Bread". *Foods* **5** (4): 87. doi:10.3390/foods5040087. PMID 28231182.
3. ↑   "Structural, Culinary, Nutritional and Anti-Nutritional Properties of High Protein, Gluten Free, 100% Legume Pasta."  (2016). *PLoS One* **11** (9): e0160721. doi:10.1371/journal.pone.0160721. PMID 27603917.
4. ↑  Zanini De Vita, Oretta, *Encyclopedia of Pasta*, University of California Press, ISBN 9780520255227
5. ↑  Hazan, Giuliano (1993) *The Classic Pasta Cookbook*, Dorling Kindersley, ISBN 1564582922
6. ↑  Retrieved 21 March 2012။ Italianfood.about.com (10 April 2012)။ 9 February 2017 တွင် မူရင်းအား မော်ကွန်းတင်ပြီး။  30 July 2012 တွင် ပြန်စစ်ပြီး။
7. ↑  *Pasta*။ UK: Parragon Publishing။ 2005။ pp. 6–57။ ISBN 978-1405425162။
ပိုလီယို ကာကွယ်ဆေး တိုက်ကျွေးနေပုံ
**ပိုလီယိုရောဂါကာကွယ်ဆေး** (အင်္ဂလိပ်: Polio vaccine)သည် ပိုလီယိုအကြောသေရောဂါကို ကာကွယ်ပေးသော ကာကွယ်ဆေးဖြစ်သည်။ ဤကာကွယ်ဆေးမှာ အမျိုးအစား (၂)မျိုးရှိသည်။ တစ်မျိုးမှာ အသက်မရှိတော့သော ပိုလီယိုဗိုင်းရပ်စ်ဖြင့်ပြုလုပ်ထားပြီး ထိုးဆေး(IPV)ဖြစ်သည်။ နောက်တစ်မျိုးမှာ အားပျော့အောင်ပြုလုပ်ထားသော ပိုလီယိုဗိုင်းရပ်စ်ဖြင့်ပြုလုပ်ထားပြီး သောက်ဆေး(OPV)ဖြစ်သည်။ ကလေးများအားလုံးကို ပိုလီယိုကာကွယ်ဆေးပေးသင့်သည်ဟု ကမ္ဘာ့ကျန်းမာရေးအဖွဲ့မှ အကြံပြုထားသည်။ နိုင်ငံအများစုတွင် ဤကာကွယ်ဆေး(၂)မျိုးကို အသုံးပြုခြင်းဖြင့် ပိုလီယိုရောဂါကင်းစင်ခဲ့ကြပြီး လူနာသစ်များ တစ်နှစ်ထက်တစ်နှစ် လျော့နည်းလာခဲ့သည်။ (၁၉၈၈)ခုနှစ်တွင် ပိုလီယိုလူနာပေါင်း (၃၅၀ဝ၀ဝ)ခန့်မှ (၂၀၁၄)ခုနှစ်တွင် (၃၅၉) ယောက်သာ ရှိတော့သည်။

ထိုးဆေးမှာ အလွန်စိတ်ချရသည်။ ဆေးထိုးသည့်နေရာတွင် အနည်းငယ်နီရဲခြင်းနှင့် နာကျဉ်ခြင်းသာ ဖြစ်တတ်သည်။ သောက်ဆေးအသုံးပြုသောလူများအယောက်တစ်သန်းတွင် (၃) ယောက်ခန့် ကာကွယ်ဆေးနှင့်ဆက်စပ်နေသော ပိုလီယိုအကြောသေရောဂါ (vaccine-associated paralytic poliomyelitis) ဖြစ်တတ်သည်။ ကာကွယ်ဆေးနှစ်မျိုးလုံးကို ကိုယ်ဝန်ဆောင်နေသူများနှင့် အိတ်ခ်ျအိုင်ဗွီ ရောဂါပိုး (HIV)/ ခုခံအားကျဆင်းမှု ကူးစက်ရောဂါ (AIDS) ကူးစက်ခံနေရသော သူများတွင်ပါ စိတ်ချစွာ အသုံးပြုနိုင်သည်။

ပထမဆုံး အသက်မရှိတော့သောပိုလီယိုဗိုင်းရပ်စ်ဖြင့် ပြုလုပ်ထားသော ပိုလီယိုကာကွယ်ဆေးကို ဂျိုးနပ်စ်ဆော့ခ် (Jonas Salk)မှ ပြုလုပ်ခဲ့ပြီး (၁၉၅၅)ခုနှစ်တွင် စတင်အသုံးပြုခဲ့သည်။ သောက်ဆေးကို အယ်လ်ဘတ် စဘင် (Albert Sabin)မှ ပြုလုပ်ခဲ့ပြီး (၁၉၆၁)ခုနှစ်တွင် စီးပွားဖြစ်အသုံးပြုခဲ့သည်။ ကမ္ဘာ့ကျန်းမာရေးအဖွဲ့မှ သတ်မှတ်ထားသည့် အခြေခံကျန်းမာရေးစနစ်အတွက် အဓိကလိုအပ်သောဆေးများထဲတွင် တစ်ခုအပါအဝင်ဖြစ်သည်။ (၂၀၁၄)ခုနှစ်တွင် သောက်ဆေးတစ်လုံး၏ လက်ကားဈေးမှာ (ဝ.၂၅) ဒေါ်လာဖြစ်သည်။ အမေရိကန်နိုင်ငံတွင် ထိုးဆေးတစ်လုံးကို (၂၅-၅၀) ဒေါ်လာခန့် ပေးရသည်။

ကိုးကား
-------

1. 1 2 3 4 5   "Polio vaccines: WHO position paper, January 2014."  (Feb 28, 2014). *Wkly Epidemiol Rec* **89** (9): 73–92. PMID 24707513.
2. ↑  Aylward RB (2006). "Eradicating polio: today's challenges and tomorrow's legacy". *Annals of Tropical Medicine and Parasitology* **100** (5–6): 401–13. doi:10.1179/136485906X97354. PMID 16899145.
3. ↑  Schonberger L, Kaplan J, Kim-Farley R, Moore M, Eddins D, Hatch M (1984). "Control of paralytic poliomyelitis in the United States". *Rev. Infect. Dis.* **6 Suppl 2**: S424–6. doi:10.1093/clinids/6.Supplement\_2.S424. PMID 6740085.
4. ↑  Poliomyelitis: Fact sheet N°114။ World Health Organization (Oct 2015)။  14 Dec 2015 တွင် ပြန်စစ်ပြီး။
5. ↑   "Pioneering figures in medicine: Albert Bruce Sabin--inventor of the oral polio vaccine."  (2005). *The Kurume medical journal* **52** (3): 111–6. doi:10.2739/kurumemedj.52.111. PMID 16422178.
6. ↑  WHO Model List of EssentialMedicines။ *World Health Organization* (October 2013)။  22 April 2014 တွင် ပြန်စစ်ပြီး။
7. ↑  Vaccine, Polio။  6 December 2015 တွင် ပြန်စစ်ပြီး။
8. ↑  Hamilton၊ Richart (2015)။ *Tarascon Pocket Pharmacopoeia 2015 Deluxe Lab-Coat Edition*။ Jones & Bartlett Learning။ p. 316။ ISBN 978-1-284-05756-0။
ခူရှယ် ပယ်လ် ဆင့် ခေါ် K.P.Singh (၁၉၃၁ ခုနှစ် ဩဂုတ်လ ၁၅ ရက်ဖွား)သည် အရေးပါအရာရောက်သော အိမ်ခြံမြေသူဌေးကြီးတစ်ဦးဖြစ်ပြီး DLF လိမိတက်၏ စီမံအုပ်ချုပ်သူ ဥက္ကဋ္ဌလည်းဖြစ်သည့်အပြင် အိန္ဒိယ၏ အကြီးဆုံးသော အိမ်ခြံမြေလုပ်ငန်းများကို တည်ထောင်သူဖြစ်သည်။

သူ့တွင် ခန့်မှန်းချေရောင်းဝယ်မြေဧကပေါင်း ၁၀,၂၅၅ (၄၂ km2)ရှိပြီး DLF မြို့တော်ဟုခေါ်သည့် Gurgaon တွင် ဧက ၃,၀၀၀ (12 km²)ရှိသည်။

ငယ်ဘဝအကြောင်းအရာများ
--------------------

သူ့ကို ၁၉၃၁ ခုနှစ် ဩဂုတ်လ ၁၅ ရက်နေ့တွင် Bulandshahar ရှိ Jat မိသားစု (Tewathia Gotra)၌ မွေးဖွားခဲ့ပြီး အိန္ဒိယနိုင်ငံ၏ အကြီးဆုံး အိမ်ရာစီမံကိန်းကုမ္ပဏီကြီးကို တည်ထောင်ခဲ့သည်။

DLF သည် ယခုအခါ အခွန်ငွေများ၊ ဝင်ငွေများ၊ မြို့တော်ဈေးကွက်နှင့် ဖွံ့ဖြိုးတိုးတက်မှု ဧရိယာများအရ ကမ္ဘာ့အကြီးဆုံး အိမ်ရာစီမံကိန်းကြီးဖြစ်လာပြီဖြစ်သည်။ Meerut ကောလိပ်မှ သိပ္ပံဘွဲ့ရတစ်ဦးဖြစ်ပြီး ဗြိတိသျှအရာရှိ တာဝန်ထမ်းဆောင်မှု ရွေးချယ်ရေးဘုတ်အဖွဲ့၏ ရွေးချယ်မှုဖြင့် အိန္ဒိယစစ်တပ်ကိုယ်စားပြုကာ အင်္ဂလန်နိုင်ငံတွင် လေကြောင်းအင်ဂျင်နီယာပညာကို လေ့လာခဲ့သည်။

သူသည် အိန္ဒိယစစ်တပ်၏ "The Deccan Horse" မြင်းတပ်ရင်းတွင် ပြန်တမ်းဝင်အရာရှိအဖြစ် သတ်မှတ်ခံရသူ ဖြစ်သည်။
၁၉၆၀ တွင် သူသည် အမေရိကန် ယူနီဗာဆယ်လ် အီလက်ထရောနစ်ကုမ္ပဏီနှင့် ပူးပေါင်းလုပ်ကိုင်ခဲ့ပြီး သိပ်မကြာခင် ၁၉၇၉ တွင် DLF ယူနီဗာဆယ်လ်လိမိတက်နှင့် ပေါင်းစည်းလိုက်သောအခါ ထိုကုမ္ပဏီသစ်၏ စီမံခန့်ခွဲမှု ဒါရိုက်တာအဖြစ်သူက တာဝန်ယူခဲ့သည်။

ရာထူးများ
---------

လက်ရှိရာထူးများမှာ-

* DLF လိမိတက်ဘုတ်အဖွဲ့၏ ဥက္ကဋ္ဌ
* စီးပွားရေးလောက၏ ကဏ္ဍများစွာတွင် ဆက်စပ်နေသော သီးခြား ကုမ္ပဏီ ၃၁ ခု၏ ဥက္ကဋ္ဌနှင့် ဒါရိုက်တာ
* MeCommerce နှင့် စက်မှုလုပ်ငန်း (FICCI)
* ဒေလီ ၂၀၂၁ ၏ အဓိကစီမံကိန်း အစီအစဉ်များကို လုပ်ဆောင်သည့် ဒေလီဗီးရှင်းအဖွဲ့၏ အဖွဲ့ဝင်
* မိုနာကို စည်းမျဉ်းဥပဒေသများအရ ဂုဏ်ထူးဆောင် ကောင်စီဗိုလ်ချုပ်

ရရှိခဲ့ဖူးသော ရာထူးများမှာ-

• President of the apex industry chamber of the country, Associated Chamber of Commerce & Industry of India (ASSOCHAM).
နိုင်ငံပိုင်ဖြစ်သော Apex စက်မှုလုပ်ငန်းအဖွဲ့၏ အကြီးအမှူး၊ အိန္ဒိယကုန်သွယ်မှုနှင့် စက်မှုလုပ်ငန်း (ASSOCHAM)၏ တွဲဖက်အဖွဲ့ဝင်

* ကုန်သွယ်မှုနှင့်စက်မှုလုပ်ငန်း PHD အဖွဲ့၏ အကြီးအမှူး

* အိန္ဒိယ Reserve ဘဏ် (RBI) ဗဟိုဘုတ်အဖွဲ့၏ ဒါရိုက်တာ

စွမ်းဆောင်ရည်များ
-----------------

KP Singh သည် သူ၏ ကမ္ဘာ့မြေငလျင်ဒဏ်ခံ အဆောက်အဦများ၊ တိုက်ခန်းများ၊ ကုန်တိုက်ကြီးများနှင့် DLF Gary Player ဒီဇိုင်းပြုလုပ်ထားသော ဂေါ့ဖ်ကွင်းအပါအဝင် ဇိမ်ခံအသုံးအဆောင်များကြောင့် ၁၀ နှစ်အတွင်း Gurgaon ကမ္ဘာကျော် ရည်မှန်းချက်များကို လုပ်ဆောင်နိုင်ခဲ့သည်။
Gurgaon သည် ယခုအခါ ကမ္ဘာ့အလယ်ဗဟို၊ အိန္ဒိယ၏ ကုန်တိုက်မြို့တော်အဖြစ် ခေါ်ဆိုသိမှတ်ထားကြသည်။ ၂၀၀၈ ခုနှစ်တွင် သူသည် ကမ္ဘာ့အချမ်းသာဆုံး အိမ်ရာစီမံကိန်းလုပ်ငန်းရှင် ဖြစ်လာသည်။
Clamp MeterClamp Meter 
**Clamp Meter** ဆိုသည်မှာ Iron Core Transformer အမျိုးအစားကို တခုတည်းမဟုတ်ပဲ ၂ ပိုင်းခွဲခြားထားခြင်းဖြင့် လျှပ်စစ်စီးကြောင်းအတွင်းမှ Electron များ သို့မဟုတ် Current စီးဆင်းမှု့ပမာဏကို ဖမ်းယူတိုင်းတာသည့် ကိရိယာ တမျိုးဖြစ်ပေသည် ။ 

ယင်းသို့ တိုင်းတာရာတွင် လျှပ်စစ်ဝါယာကြိုးများကို လက်ဖြင့် ထိတွေ့ကိုင်တွယ်ရန် အကြောင်းမရှိသဖြင့် လူကို ဓာတ်လိုက်ခြင်းအန္တရာယ်မှ ကင်ဝေးစေမှာဖြစ်ပါတယ် ။ လျှပ်စစ်ဖြတ်သန်းစီးဆင်းခြင်းကြောင့် ဝါယာကြိုးတလျှောက်တွင် လျှပ်စစ်စက်ကွင်းများဖြစ်ပေါ်လာတတ်ပါတယ် ။ ယင်းလျှပ်စစ်စက်ကွင်းများ၏ ညှို့အားကို Clamp Meter မှ လျှပ်ညှို့ခြင်း ဂုဏ်သတ္တိကိုအသုံးပြု၍ မီတာတွင် Electron မည်မျှစီးဆင်းနေသည်ဆိုခြင်းကို တွက်ချက်ဖော်ပြပေးခြင်းဖြင့် လူမှ သိရှိပြီး စက်ပစ္စည်းများ ၏ သက်တမ်း နှင့် ဝါယာကြိုးများ၏ သက်တမ်းကိုပါ ထိန်းသိမ်း နိုင်မှာဖြစ်ပါတယ် ။ 

Iron Core Transformer များတွင် Primary Coil  နှင့် Secondary Coil ဟူ၍ ကွိုင်ထုတ် ၂ ခုပါဝင်ရာတွင် ၊ ယခု Clamp Meter တွင်မူ ဝါယာကြိုးမှာ Primary Coil အဖြစ်တည်ရှိမှာဖြစ်ပြီး ၊ Clamp Meter မှ Iron Core မှာမူ Secondary Coil အဖြစ် တည်ရှိနေပါလိမ့်မည်။
မြန်မာဘာသာဖြင့် သင့်လျော်သော အမည်မရှိသေးသောကြောင့် ဤဆောင်းပါးခေါင်းစဉ်ကို အခြားဘာသာစကား / စာဖြင့် ရေးသားထားခြင်း ဖြစ်သည်။

**Company of Heroes** သည် Relic Entertainment မှ ရေးသားထားသည့် ၂၀၀၆ တွင် ထွက်ရှိသော real-time strategy ဗွီဒီယိုဂိမ်းတစ်ခု ဖြစ်သည်။ ၎င်းဂိမ်းသည် ဝင်းဒိုးအတွက်ဂိမ်းများ တံဆိပ် အသုံးပြုမှုကို ပြုလုပ်ရန် ပထမဦးဆုံး ခေါင်းစဉ် ဖြစ်ခဲ့သည်။ ၎င်းဂိမ်း၏ အဆက်၊ ဆန့်ကျင်ဘက် စစ်မျက်နှာများကို စက်တင်ဘာ ၂၅၊ ၂၀၀၇ ခုနှစ်တွင် ထုတ်ဝေခဲ့သည်။ ဒုတိယမြောက် အဆက်၊ သမိုင်းတွင်တဲ့ရဲစွမ်းသတ္တိကို ၂၀၀၉ ခုနှစ် ဧပြီလတွင် ထုတ်ဝေခဲ့သည်။ ၂၀၁၂ ခုနှစ် မတ်လ ၁ ရက်နေ့တွင် OS X အတွက် Company of Heroes နှင့် ၎င်း၏ နောက်ဆက်တွဲများ အားလုံးကို Aspyr Media မှ ထုတ်ဝေခဲ့သည်။

Company of Heroes ကို ဒုတိယ ကမ္ဘာစစ်အတွင်းတွင် ဇာတ်အိမ်တည်ထားသည်။ တစ်ယောက်တည်း ကစားရသော တိုက်ပွဲစဉ်တွင် နော်မန်ဒီတိုက်ပွဲနှင့် မဟာမိတ်တို့၏ ပြင်သစ် လွတ်မြောက်ရေး တိုက်ပွဲအတွင်း ကစားသူက အမေရိကန်တပ်ဖွဲ့ နှစ်ဖွဲ့ကို အမိန့်ပေးကစားရမည် ဖြစ်သည်။ ၎င်းအထူးတာဝန်ပေါ်တွင် မူတည်ပြီး ကစားသူက အမှတ် ၂၉ ခြေမြန်တပ်မ လက်အောက် အမှတ် ၁၁၆ ခြေလျင်တပ်ရင်း၏ အေဘယ်လ်တပ်ခွဲ သို့မဟုတ် အမှတ် ၁၀၁ လေကြောင်းချီတပ်မ လက်အောက် အမှတ် ၅၀၆ လေထီးတပ်ရင်း၏ မြေခွေးတပ်ခွဲ တစ်ခုခုကို ထိန်းချုပ် ကစားရမည်။

၂၀၁၃ခုနှစ် ဇန္နဝါရီမတိုင်မီအထိ Company of Heroes ဂိမ်းများကို ကမ္ဘာအနှံ့အပြားတွင် မိတ္တူ ၄သန်းကျော် ရောင်းချပြီး ဖြစ်သည်။အင်တာနက်တွင် လူအမြောက်အမြား ကစားနိုင်သော၊ အခမဲ့ကစားရသော Company of Heroes Online ထုတ်ကုန်သစ်ကို ၂၀၁၀ခုနှစ် ဧပြီတွင် open beta အနေဖြင့် တောင်ကိုရီးယားနိုင်ငံ၌ ၂၀၁၁ မတ်လ တရားဝင်ပယ်ဖျက်ခြင်း မတိုင်မီအထိ ထုတ်ဝေခဲ့သည်။

၎င်းဂိမ်း၏ နောက်ဆက်တွဲ Companies of Heroes 2 ကို ၂၀၁၃ခုနှစ် ဇွန်လ ၁၅ရက်နေ့တွင် ထုတ်ဝေခဲ့သည်။

ကိုးကား
-------
**ပိုတာလာနန်းတော်**သည် တိဘက်ပြည်၊ လာဆာမြို့ တောင်ထွတ်တစ်ခုပေါ်တွင် တည်ရှိပြီး ၁၆၄၅-ခုတွင် ပဉ္စမမြောက် ဒလိုင်းလားမား တည်ဆောက်ခဲ့လေသည်။ ၇-ရာစုက ထိုနေရာတွင် နန်းတော်ဟောင်း တည်ရှိခဲ့သည်။ နန်းတော်ဟောင်း အမိုးမှာ ရွှေအမိုး ဖြစ်ပြီး အနီရောင်နန်းတော်နှင့် အဖြူရောင်နန်းတော်ဟူ၍ အပိုင်း နှစ်ပိုင်း ခွဲထားသည်။ အနီရောင်အပိုင်းမှာ ဘာသာရေး၊ စာပေလေ့လာခြင်း၊ ဝတ်ပြုဆုတောင်းခြင်း၊ တရားထိုင်ခြင်း စသဖြင့် ဘာသာရေး ဆိုင်ရာကိစ္စတွေနှင့် သက်ဆိုင်ပြီး အဖြူရောင်အပိုင်းတွင်မူ အစိုးရနှင့် ဌာနဆိုင်ရာ ရုံးတွေရှိလေသည်။
ပိုတာလာနန်းတော်ကြီး တစ်ခုလုံးမှာ တိဘက်သမိုင်းနှင့် ဘာသာရေးဆိုင်ရာ ရှေးဟောင်းပစ္စည်းများနှင့် ပြည့်နေသည်။ အခန်းများ အားလုံးကို ကျောက်မျက်ရတနာ ရွှေငွေများနှင့် အလှဆင်ထားပြီး အခန်းတိုင်း၌ ဆင်းတုရုပ်များ။ ဆေးရေးပန်းချီကားများ၊ ပန်းပုလက်ရာများ အမြောက်အမြား တွေ့ရသည်။ နံရံဆေးရေး ပန်းချီကားများက တိဘက်အကြောင်းများ ပြောပြနေသည်။ 

ပိုတာလာနန်းတော်ကို သွားရောက်လေ့လာမည်ဆိုလျင် ဓာတ်လှေခါး သို့မဟုတ် စက်လှေခါးမရှိချေ။ နန်းတော်ထိရောက်အောင် လှေခါးထစ်ပေါင်း ၄၀၀-ကျော်ကို တက်၍ သွားရသည်။

  
* ပိုတာလာနန်းတော်
* 
* 
* 
* 
* 
*

ကိုးကား
-------

1. ↑  the key collection 2018, စာကြည့်တိုက် စာစဉ်(၁၂၄) ဒလိုင်းလားမား
**Cowpunk** (သို့မဟုတ်) country punk သည် punk rock ၏ မျိုးခွဲတစ်မျိုးဖြစ်ပြီး ၁၉၇၀ နှင့် ၁၉၈၀ အစောပိုင်းတွင် ယူနိုက်တက်ကင်းဒမ်းနှင့် ကယ်လီဖိုးနီးယားမှ စတင်ခဲ့သည်။ punk rock (သို့မဟုတ်) New Wave ကို country music, folk music နှင့် blues ကို ပေါင်းစပ်ထားခြင်းဖြစ်သည်။ ဤဖြစ်ရပ်တွင် ပါဝင်သော ဂီတသမားများသည် alternative country နှင့် roots rock များနှင့် ဆက်နွယ်လာခဲ့သည်။

သမိုင်းကြောင်း
--------------

၁၉၈၄ခုနှစ် New York Time သတင်းစာဆောင်းပါးတွင် cowpunk သည် မျက်စိကျစေသော အနုပညာရသအဖြစ်အသိအမှတ်ပြုခြင်းခံခဲ့ရပြီး ဝေဖန်ရေးသမားများသည် တစ်နည်းအားဖြင့် punk နှင့် new wave တီးဝိုင်းများနှင့်မဆက်စပ်ဘဲ country လွှမ်းမိုးသည့် ဂီတအဖြစ် ခွဲခြား၍ အသုံးပြုခဲ့သည်။ ဆောင်းပါးသည် ဂီတသမိုင်းကို အတိုချုပ်ခဲ့သည်။ US တွင်ပြောကြသည်မှာ ၁၉၈၀အစောပိုင်း
တွင် ကွဲပြားသော punkနှင့် new wave တီးဝိုင်းများသည် classic country မှတ်တမ်းများကို စတင်၍စုဆောင်းခဲ့သည်။ ထိုနောက် သူတို့၏ အကြိုက်ဆုံးသီချင်းများကို အရှိန်မြင့်သော ပြန်ဆိုတေးများ
အဖြစ် ဖျော်ဖြေတင်ဆက်ခဲ့သည်။ တီးဝိုင်းသစ်များလည်း ပေါ်ထွက်လာခဲ့သည်။ ၁၉၈၄တွင် U.S နှင့် အင်္ဂလန်တွင် တီးဝိုင်းဒါဇင်များစွာပါရှိခဲ့ပြီး country ဂီတကို MTV Generation အတွက်ပြုလုပ်ခဲ့သည်။ ဥပမာအားဖြင့် UK အုပ်စုနှစ်ခုဖြစ်သည့် country-tinged pop တီးဝိုင်း Boothill Foot Tappersနှင့် New Wave အုပ်စုဖြစ်သည့် Yip Yip Coyote နှင့်အခြားတီးဝိုင်းများဖြစ်သော X,The Blasters, Meat Puppet, Rubber Rodeo, Rank and File, Jason and Scorchers နှင့် Violent Femmes တို့ပါဝင်သည်။
**Celtic punk** သည် celtic ဂီတနှင့် punk rock ကို ရောစပ်ထားသည် ဤအမျိုးအစားသည် ၁၉၈၀ တွင် The Pogues တီးဝိုင်းကြောင့် ကျော်ကြားလာခဲ့သည်။ လန်ဒန်မှ punk ဂီတသမားများဖြစ်ပြီး သူတို့သည် အိုင်ယာလန်မှ အမွှေအနှစ်များကို ချီးမွမ်းခဲ့ကြသည်။ Celtic တီးဝိုင်းများသည် အိုင်ယာလန်၏ရိုးရာသီချင်း၊ Wesh၊ စကော့တလန် folk နှင့် နိုင်ငံရေးသီချင်းများ ၏ရိုးရာသီချင်းများကို cover အဖြစ် တစ်ခါတစ်ရံသီဆိုကြသည်။ Celtic punk ဂီတတွင်နိုင်ငံရေး၊ ယဉ်ကျေးမှု၊ ဘာသာရေး၊ အရက်သောက်ခြင်း အကြောင်းများပါဝင်သည်။

ဝိသေသဝလက္ခဏာ
------------

ရိုးရာဓလေ့ Celtic punk တီးဝိုင်းများမှာ rock တီးခတ်ပုံများနှင့် စကောတလန်တွင် တီးမှုတ်လေ့ရှိသော အဝတ်ခြင်း၊ တယော့၊ အပေါက်ခြောက်ပေါက်ပါသော အပေါ့စား သံဖြူပလွေ၊ လက်ဆွဲဘာဂျာ၊ မယ်ဒလင်နှင့် ဘင်ဂျိုတို့ပါဝင်သည်။ celtic punk တွင် celtic ပေါင်းစပ်ခြင်းများပါဝင်သည်။ celtic punk ဟူသော ဝေါဟာရသည် အိုင်ယာလန် သို့မဟုတ် စကော့လန်ဓလေ့ရိုးရာ ဂီတများကို အခြခံထားသည့် တီးဝိုင်းများကို ဖော်ပြရာ၌ အသုံးပြုလေ့ရှိသည်။ ကျယ်ပြန့်လာသော folk punk အမျိုးအစားများမှာ တစ်ခုဖြစ်သည်။ သို့သော် ဝေါဟာရသည် အင်္ဂလန်၊ အမေရိကန်နှင့် အခြား folk ဂီတအခြားပုံစံများကို အသုံးပြုထားသည်။

သမိုင်းကြောင်း
--------------

Celtic punkသည် ၁၉၆၀ နှင့် ၁၉၇၀ အင်္ဂလန်မှ electric folk နှင့် ဝေး၊ အိုင်ယာလန်နှင့် စကော့တလန်မှ celtic rock များ တီးခတ်သော folk rock ဂီတသမားများထံမှ စတင်ခဲ့သည်။ celtic folk တီးဝိုင်းများဖြစ်သော The Dubliner နှင့် The Clany Brothers တီးဝိုင်းတို့ ပါဝင်သည်။ စကော့တလန်၊ ဒွန်ဖင်လိုင်းမြို့မှ the Skids တီးဝိုင်းသည် ပြင်းထန်သော folk ဂီတ အစိတ်အပိုင်းများကို ပေါင်းထည့်ထားသော ပထမဆုံး UK punk တီးဝိုင်းတစ်ခုဖြစ်နိုင်ဖွယ်ရှိသည်။ ၁၉၈၀တွင် သူတို့၏ ပထမဆုံး album Toy ထွက်ရှိခဲ့သည်။ ထိုအချိန်အတောအတွင်းတွင် အင်္ဂင်္လန် လန်ဒန်မြို့မှ ဂီတသမားများဖြစ်သော Shane Mae Gowan နှင့် Spider Stacy သည်လည်း စမ်းသပ်လေ့လာခဲ့ကြသည်။ ယခုအခါ The Pogues ဟူသော တီးဝိုင်းများဖြစ်လာခဲ့သည်။ သူတို့သည် ရိုးရာဓလေ့ folk သီချင်းများနှင့် ရှေးရိုးပုံစံရေးဖွဲ့ထာားသော မူရင်းသီချင်းများကို ရောနှောခဲ့ကြသည်။ သို့သော် punk ပုံစံဖြင့် ချော်ဖြေခဲ့ကြသည်။ အခြား celitic တီးဝိုင်းများတွင် Nyah Feraties, ဩစတေးလျ Roaring Jack နှင့် နော်ဝေးမှ Greeland Whefishes တီးဝိုင်း တို့ပါဝင်သည်။ မြောက်အမေရိကန်မှ celitic punk ဂီတများသည် အမေရိကန် ဂီတပုံစံများလွှမ်းမိုးခဲ့သည်။ celtic ဘိုးဘေးဘီဘင်ထဲမှ အဖွဲ့ဝင်များမပါပေ၊ အဓိကအားဖြစ် အင်္ဂလန် ပုံစံဖြင့် သီဆိုထားသည်။